ועדת העלייה, הקליטה והתפוצות, כנסת 25, פרוטוקול מספר 98, 2023-10-30 00:00

דוד ביטן: אני פותח ישיבה משותפת לוועדת הכלכלה וועדת העלייה, הקליטה והתפוצות, בנושא: הצגה ודיווח על חלוקת הכספים שתרמו יהדות התפוצות בתקופת המלחמה לעסקים, לעיריות ולנפגעים

דוד ביטן:  אני רוצה, קודם כול, לומר שאנחנו רואים את העבודה הטובה שעושים הסוכנות היהודית והתרומות של הקהילות היהודיות בחוץ-לארץ, ובמיוחד הפדרציות בארה"ב, שהתגייסו כולם למטרה אחת, לסייע לנו בתחום האזרחי

דוד ביטן:      אני יודע שהסוכנות עושה עבודה טובה, ודיברתי עם יו"ר הסוכנות על העניין הזה

דוד ביטן:  אנחנו צריכים להגיד לכם כל הכבוד, לכם, על העבודה, ולתפוצות על התרומות

דוד ביטן:  בבקשה, עודד

הקליטה והתפוצות): תודה, חה"כ ביטן

הקליטה והתפוצות):  אני מברך על הדיון ועל היוזמה של הדיון, גם כדי לראות את החלוקה

הקליטה והתפוצות):  כבר בשבוע שעבר עשינו דיון שהמטרה שלו הייתה הוקרה, ולשמוע גם מקהילות בתפוצות ולהכיר להם תודה על הפעילות שלהם

הקליטה והתפוצות):  צריך להבין שיהדות התפוצות אספה למעלה מ-500 מיליון דולר בתקופה הזאת

הקליטה והתפוצות):  זה חסר תקדים

הקליטה והתפוצות):  זה יותר מתקציב הסוכנות היהודית השנתי ב-30% או 40%, והם אספו את זה בשלושה שבועות

הקליטה והתפוצות):  אלה קהילות שספגו לא מעט ביקורת מכל מיני גורמים כאן בשנה האחרונה, וההתגייסות הזאת היא מרגשת, היא חשובה, היא מצביעה על הקשר העצום בין העם היהודי בכל מקום שבו הוא נמצא

הקליטה והתפוצות):  אני רק אציין בתוך זה שיש את הקהילות היהודיות שיכולות לתרום ותורמות ועוזרות, ויש גם קהילות יהודיות במצוקה

הקליטה והתפוצות):      אתמול, נוכח האירועים של התגברות האנטישמיות – קהילה יהודית בדאגסטן עם אירועי אנטישמיות קשים וחמורים מאוד, ברמה שמחייבת, לדעתי, חשיבה והיערכות של ממשלת ישראל לחילוץ של חלק מקהילות, ואני עוד לא יודע מאיפה תיפתח הרעה - - -     

דוד ביטן: רב הקהילה בדאגסטן אמר אתמול לפנות את כל 400 המשפחות

הקליטה והתפוצות): בתוך התהליכים האלה, יהיו לנו כנראה, לצערי, קהילות נוספות בעולם שעלולות לסבול מהאירועים האלה, והליך הקליטה שלהם לתוך מדינת ישראל – ואני קורא לכולם לעלות לישראל – יחייב אותנו להיערכות נוספת, כי בתי-המלון מלאים כרגע עם מפונים, ועדיין, פה זה הבית של כולם, של כל יהודי העולם, ואנחנו נדע לקלוט אותם

הקליטה והתפוצות):  זה עוד אחד מהאתגרים שיש לנו בתקופה הזאת של המלחמה, ולא היינו יכולים להתמודד עם זה בלי העזרה וההתגייסות של הקהילות בכל העולם

הקליטה והתפוצות):      אז קודם כול, להגיד תודה רבה, ובהמשך גם נראה לאן הכסף הולך, נוודא שהוא לא הולך למקומות שאנחנו לא חושבים שהוא צריך ללכת לשם

דוד ביטן: תיכף נראה

דוד ביטן:  אני מאמין שהם יודעים מה שהם עושים, אבל אני גם רוצה לדבר על מצ'ינג עם הממשלה

הקליטה והתפוצות): אני רוצה להאמין שהממשלה לא מנצלת את התרומות האלה כדי שזה יחליף כסף ממשלתי

דוד ביטן: לא, להיפך

דוד ביטן:  אני רוצה מצ'ינג

הקליטה והתפוצות): למצ'ינג אני מסכים

הקליטה והתפוצות):  אני לא מוכן, ואם אני אשמע ממשרדי הממשלה שפרויקטים שהממשלה אמורה לממן ונמצאים בתוך התקציב, בתוך המשימות הממשלתיות, פתאום ממונים בתרומות – אנחנו לא במצב הזה

דוד ביטן: לא, הסוכנות מחליטה

שלום דנינו: אני חושב שהסוכנות בוחרת את אותן משימות שלא ברשות הממשלה

מיכל שיר סגמן: מנין הנתון של החצי-מיליארד?         

הקליטה והתפוצות): מהקהילות

דוד ביטן: מהקהילות, ובעיקר מהפדרציות בארה"ב

מיכל שיר סגמן: אבל זה אומר שיש עוד הרבה=הרבה יותר

מיכל שיר סגמן:  כל אחד התרים פה המון מיהדות התפוצות

שלום דנינו: זה לא קשור לסוכנות היהודית

הקליטה והתפוצות): זה רק מה שנתרם דרך הפדרציות

מיכל שיר סגמן: זה לא מתורמים עצמאיים שהחליטו לתרום עכשיו?     

שלום דנינו: לא, לא

מיכל שיר סגמן: זה אומר שהסכום הוא הרבה-הרבה-הרבה יותר גבוה

דוד ביטן: הוא יסביר הכול

שלום דנינו: ברור

שלום דנינו:  צודקת מיכל

ג'וש שוורץ: תודה רבה לשני יושבי-ראש הוועדות ולשתי מנהלות הוועדות על הדיון החשוב הזה

ג'וש שוורץ:  אני חושב שזה הזמן המתאים לדון בזה

ג'וש שוורץ:  כמו בכל מערכות ישראל, גם בשוטף, הסוכנות היהודית יחד עם שותפיה, הפדרציות היהודיות של צפון-אמריקה, קרן היסוד וההסתדרות הציונית העולמית, התגייסו מיד עם פרוץ המלחמה והטבח בשבת הארורה, לגייס את העם היהודי, גם כספית וגם מוראלית, לסייע לתושבי הדרום ולמדינת ישראל

ג'וש שוורץ:      התגייסנו בשני מישורים – האחד, לגייס כסף ולתת מענה מידי לתושבי הדרום, ותיכף אני אפרט

ג'וש שוורץ:  יושבי-ראש הוועדות צודקים בזה שהפדרציות היהודיות של צפון-אמריקה, הסוכנות היהודית וקרן היסוד יחד גייסו כבר למעלה מ-500 מיליון דולר , ותיכף אני אפרט על השימושים

ג'וש שוורץ:      יחד עם זאת, היינו צריכים לטפל מידית באוכלוסיות של הסוכנות היהודית, מרכזי קליטה, עולים חדשים בעוטף, והיו 460 עולים במרכז קליטה איבים, כשלושה ק"מ מהגבול, צמוד לשדרות, ובנס אף מחבל לא נכנס לשם

ג'וש שוורץ:  הייתה כיתת כוננות - - - של הסוכנות, ובנס פינינו את כל 460 העולים למלון ניר עציון

ג'וש שוורץ:  אבל היינו צריכים בד בבד לטפל בכל האוכלוסיות המוחלשות, מרכזי קליטה, בתי מבוגרים של עמיגור שהיו תחת אש, וגם בזה אנחנו מטפלים

ג'וש שוורץ:      אנחנו מקצים כסף כרגע בארבעה אפיקים מרכזיים

ג'וש שוורץ:  הראשון, סיוע לנפגעים באמצעות הקרן לנפגעי טרור של הסוכנות היהודית

ג'וש שוורץ:  הסוכנות היהודית הקימה את הקרן לנפגעי טרור לפני 20 שנה, באינתיפאדה השנייה, והקרן מעניקה מענק ראשוני של מזומן לכל מי שנפגע בפעולות איבה; 4,000 שקל מזומן ראשוני באותו יום, ואחר-כך מענק שיקום של 25,000 שקל וליווי

ג'וש שוורץ:      אנחנו הענקנו לתושבי הדרום ולכל מי שנפגע – אנשים שהיו במסיבה, אנשים בקיבוצים, במושבים, שהבתים שלהם נשרפו, כל מי שחס וחלילה, לא עלינו, בן משפחה של נרצח או חטוף, כל אחד מקבל מענק ראשוני ובהמשך אחרי הכרה מהמדינה - - -         

הקליטה והתפוצות): סליחה, רק צריך להבין את המספרים

הקליטה והתפוצות):  ביום אחד יותר מכל מי שנפגעו באינתיפאדה השנייה, מספרים חסרי תקדים

ג'וש שוורץ: אז אני אפרט

ג'וש שוורץ:  רק לזה גייסנו 60 מיליון דולר, ואנחנו הולכים לגייס 100 מיליון דולר רק לקרן

ג'וש שוורץ:  עד כה, קיבלו 3,500 נפגעי הטבח ומה שקרה אחר-כך מענקים ראשונים של מזומן מהקרן לנפגעי טרור של הסוכנות

ג'וש שוורץ:  אנחנו מעריכים שזה יגיע ל-6,000

ג'וש שוורץ:  אנחנו בקשר עם כל מחלקות הרווחה בכל הרשויות בארץ, כי הנפגעים מהמסיבה מפוזרים בכל הארץ

ג'וש שוורץ:  אנחנו בקשר עם הצבא לגבי משפחות החטופים, וכל מי שנפגע יקבל מענק

ג'וש שוורץ:  ואחר-כך, כשהמדינה תכיר בהם, גם מענק שיקום של 25,000 שקל

פנינה תמנו: כל מי שנפגע ופּוֹנה, צריך להדגיש

קריאה: ג'וש, הכוונה לפגיעה פיזית?     

ג'וש שוורץ: הכוונה לפגיעה פיזית או אם אתה משפחה של חטוף או אם הבית שלך נהרס – כל אזרח זכאי לקבל, ואנחנו לא מחכים שהממשלה תכיר בהם כנפגעי פעולות איבה

ג'וש שוורץ:  זה מענק ראשוני שכל הרשויות בדרום מכירים

ג'וש שוורץ:  אני הייתי בסיור בדרום ביום חמישי, נפגשתי עם ראשי ערים, כולם מכירים את זה, ומי שלא מכיר – אנחנו כמובן ניתן לדוברות כאן את הלינק, שכל מי ששומע על זה ולא ידע יכול להגיש

ג'וש שוורץ:  כמו שאמרתי, אני מעריך שנגיע ל-6,000 משפחות שיקבלו את הסיוע הזה

ג'וש שוורץ:      מעבר ליחידים, הסוכנות היהודית, דרך הקרן לנפגעי טרור, החליטה בשבוע הראשון של המלחמה להקצות 10 מיליון שקל בכסף חופשי לכל הרשויות בעוטף, פלוס נתיבות ואופקים

ג'וש שוורץ:  כל אחת מהן קיבלה כסף חופשי לשימוש ראשי הערים

דוד ביטן: תסביר מה זה כסף חופשי

ג'וש שוורץ: כסף חופשי – שראש העיר מחליט, בלי תנאים, מזומן, מהסוכנות היהודית, מהעם היהודי

פנינה תמנו: קופה קטנה

ג'וש שוורץ: לא קופה קטנה

ג'וש שוורץ:  ראשי הערים מנהלים את האירוע, ואנחנו חשבנו שנכון שהעם היהודי יקצה כסף ישירות לראשי הערים, וזה בשבוע הראשון למועצות האיזוריות בעוטף, פלוס אופקים, נתיבות ושדרות – קיבלו תקציב של עשרה מיליון שקל

הקליטה והתפוצות): כל הכבוד

דוד ביטן: אשקלון גם?     

ג'וש שוורץ: כן

ג'וש שוורץ:      אפקט שני, מעבר לסיוע לנפגעים זה הסיוע לעסקים

ג'וש שוורץ:  הייתי שם ביום חמישי בסיור, רוב המקומות סגורים, אנשים צריכים אינפוזיה של כסף כדי להחזיק את העסקים חיים

ג'וש שוורץ:  מאתמול פתחנו קרן של מענקים בעוטף, אפס עד שבע, של עד 20,000 שקל מענק, לא הלוואה

ג'וש שוורץ:  אני כמובן אמסור את הלינק לדוברות של הוועדות אחר-כך, כדי שזה יתפרסם

ג'וש שוורץ:  כל מי שיש לו עסק באפס עד שבע שניזוק, יכול להגיש באופן מקוון - - -     

רועי כהן: מה הכוונה ניזוק?     

ג'וש שוורץ: יש קריטריונים

ג'וש שוורץ:  אני לא חושב שאני צריך להיכנס לזה עכשיו

רועי כהן: ניזוק כלכלית או ניזוק מבחינת נפל עליו? - - -     

שלום דנינו: לא, לא

שלום דנינו:  סגירה של עסק, שהוא לא עובד

קריאה: אני יודע מה אני שואל

קריאה:  תאמין לי שאני יודע מה אני שואל

שלום דנינו: ואני מנסה לעזור לך

פנינה תמנו: מי שנמצא במצוקה

פנינה תמנו:  הסוכנות הם גמישים

פנינה תמנו:  אם הוא במצוקה, אם התזרימים לא נכנסים, אם העסק לא יכול לפעול, הרבה מאוד דברים

פנינה תמנו:  הוא אומר לך, יש קריטריונים רחבים

פנינה תמנו:  לא רק פגיעה של טיל

הקליטה והתפוצות): חה"כ ביטן, זו בקשה אליך

הקליטה והתפוצות):  הרי יגיע לפה או לוועדת הכספים נושא המענקים של המדינה לעסקים, וצריך לראות שבתוך החוק הסכומים שנתנה הסוכנות היהודית צריכים להיות מוחרגים מהספירה של האוצר

הקליטה והתפוצות):  מחר יבוא עסק שקיבל מענק מהסוכנות היהודית, ויגידו לו: המחזור שלך לא ירד

דוד ביטן: זה לא צריך להיות חלק מהמחזור

קריאה: זה לא צריך להיספר

הקליטה והתפוצות): זה מאוד-מאוד חשוב

דוד ביטן: זו הערה נכונה

ששון גואטה: אם אפשר להוסיף - - -     

דוד ביטן: רגע, רגע, ח"כים

דוד ביטן:  תנו, קודם כול, שהוא ייתן דיווח ואחר-כך

דוד ביטן:  מה קרה? מה, אתם לא יכולים לחכות קצת? ואני מבקש גם מהאורחים לתת לו לסיים

ג'וש שוורץ: בנוסף למענק לתושבי העוטף, אנחנו מאפשרים שני מסלולים של הלוואות לעסקים שניזוקו מהמצב בכל הדרום, בהלוואות של עד 100,000 שקל

ג'וש שוורץ:  יש מסלול אחד באמצעות חברת בת של הסוכנות – SparkIL, ללא ריבית

ג'וש שוורץ:  ויש מסלול שני באמצעות הבנק הבינלאומי עם עָרֵב אחד לקבל עם ריבית פריים

ג'וש שוורץ:  ואלה שני מסלולים שפתוחים לכל תושבי הדרום, של הלוואות לעסקים עד 100,000 שקל – מסלול אחד ללא ריבית ומסלול שני עם ריבית פריים

קריאה: איך הם יודעים?     

ג'וש שוורץ: אנחנו פרסמנו את זה

ג'וש שוורץ:  אתמול יצאנו לדרך עם ההלוואות והמענקים

ג'וש שוורץ:  פרסמנו את זה

ג'וש שוורץ:  הייתה סקירה נרחבת בכל העיתונות

ג'וש שוורץ:  יצאו המון כתבות על זה, ואני אשאיר פה את הלינקים

ג'וש שוורץ:  הכול מקוון

דוד ביטן: זה רק לדרום? מה עם הצפון?     

ג'וש שוורץ: אם דברים יחמירו, אנחנו נגייס כסף ונרחיב את זה

ג'וש שוורץ:  אבל כרגע אנחנו מתמקדים במקום שסבל הכי הרבה, וזה העוטף והדרום

סימון מושיאשוילי: אבל אנחנו צריכים לשים לב לנקודה שגם מהצפון כבר פינו לא מעט יישובים

הקליטה והתפוצות): 90,000 אזרחים

סימון מושיאשוילי: ומעבר לזה, תושבי נהריה היו כאן בשבוע שעבר בוועדת הכספים וציינו שכ-30% מהעיר התפנו בעצמם, עקב המתח

הקליטה והתפוצות): העסקים שם סגורים

ג'וש שוורץ: אנחנו מפנים עכשיו עולים ממרכזי קליטה בצפת ונהריה

ג'וש שוורץ:  אנחנו מכירים את המצב

ג'וש שוורץ:  כרגע, הסוכנות היהודיות והמגביות, הפדרציות וקרן היסוד, מתרכזות בדרום

ג'וש שוורץ:  כמו תמיד, כשיש איזורי קו עימות בארץ, העם היהודי מתגייס

ג'וש שוורץ:  אם זה יתרחב, אני מניח שגם ההתגייסות שלנו תהיה לאיזורים האחרים

ג'וש שוורץ:      אני חייב לציין שהקרן לנפגעי טרור היא לכל אזרחי מדינת ישראל בכל הארץ

ג'וש שוורץ:  גם בצפון, כל מי שנפגע מפעולות איבה בכל מקום במדינת ישראל, יכול להגיש ולקבל מענק ראשוני, ואחר-כך מענק שיקום של 25,000 שקל שהמדינה מכירה בהם כנפגעי פעולות איבה

סימון מושיאשוילי: למה לא לעשות סל כמו שהמדינה עושה? נניח, אפס עד 20 בדרום, אפס עד שבע או עד תשע בצפון

הקליטה והתפוצות): - - - שהמדינה עושה, עזוב - - -     

סימון מושיאשוילי: לא, לא

אלמוג כהן: חבר'ה, גם חייב להוציא את השיח הזה, אפס עד שבע, אפס עד ארבע

פנינה תמנו: חבר'ה, יהודי התפוצות רוצים כרגע לעזור במידי למי שנפגע בדרום

קריאה: על זה אנחנו מדברים

קריאה:  אנחנו לא מדברים על משהו אחר

פנינה תמנו: ולכן אולי ניתן לו לסיים, כי יש דברים וצרכים של כאן ועכשיו

קריאה: זו בסך-הכול הערה שבאה לעזור לתושבי הצפון

פנינה תמנו: רק שנייה

פנינה תמנו:  ויש גם צרכים שהוא עוד לא פירט על העתיד לבוא בשיקום הדרום, ויש גם את המינהלת שהוקמה

פנינה תמנו:  אולי נשמע עד הסוף

ששון גואטה: ויש את נתיבות ואופקים, ולמשל, יש מועצה איזורית מרחבים שהיא לא בתמונה

ששון גואטה:  צריך לדעת אם היא גם קיבלה שם ואם אפשר לעזור להם

ג'וש שוורץ: תזכרו, הסוכנות היהודית לא מחליפה את הממשלה

קריאות: ברור

קריאות:  בהחלט

הקליטה והתפוצות): הסוכנות היהודית יודעת לתת את המענה הראשוני

קריאה: מגיע להם יישר כוח גדול

דוד ביטן: רבותיי, זה תרומות

דוד ביטן:  אם אתם רוצים לשכנע בנושאים מסוימים, לשפר את המצב, אז זה הזמן

דוד ביטן:  אבל, תנו לו רגע לסיים

ג'וש שוורץ: אני חייב להגיד שאנחנו נגייס הרבה מאוד כסף יחד עם השותפים שלנו, קרן היסוד והפדרציות היהודית של צפון-אמריקה, ויהיו עוד הרבה צרכים

ג'וש שוורץ:  אני מסביר מה הצלחנו לגייס ולעשות בשלושת השבועות הראשונים

דוד ביטן: איפה פרסמתם את כל הדברים?     

ג'וש שוורץ: הכול פרסמנו בהודעות לעיתונות

ג'וש שוורץ:  אתמול היו סקירות נרחבות בעיתונות

ג'וש שוורץ:  אני אשאיר כאן את הלינקים לכל הקרנות והמענקים שלנו, וזה יתפרסם יחד בהודעה לעיתונות של דוברות הכנסת

שלום דנינו: ג'וש עבר גם ברשויות, והוא השאיר שם השבוע - - -     

דוד ביטן: זה ה-10 מיליון שהוא מדבר עליהם

שלום דנינו: לא

שלום דנינו:  כולל נושא של עסקים, הסיוע, איך לעשות, והרשויות גם מתחילות להניע את זה בתוך הרשות

ג'וש שוורץ: גם יו"ר הסוכנות, אלוף במילואים דורון אלמוג, וגם אני ואחרים בסוכנות, מסיירים כל הזמן בדרום, נפגשים עם הקהילות, נפגשים עם המפונים, ואנחנו מסבירים לכל מי שאנחנו פוגשים את הסיוע שאנחנו נותנים

שלום דנינו: ובאמת ממתינים לראות את זה באתרים

ג'וש שוורץ: בנוסף לשני המסלולים של הלוואות עד 100,000 שקל, אנחנו מאפשרים - - - את הסוכנות בשוטף, לא במלחמה, גם הלוואות לעסקים קטנים ובינוניים בגליל ובנגב

ג'וש שוורץ:  כל מי שקיבל הלוואה עד כה מהסוכנות, ללא קשר למלחמה, יכול להקפיא תשלומים לשלושה חודשים

ג'וש שוורץ:  זו עוד הטבה

ג'וש שוורץ:      דיברתי על שלושה תחומים

ג'וש שוורץ:  סיוע לפרט וליישובים באמצעות הקרן לנפגעי טרור, סיוע לעסקים באמצעות מענקים והלוואות, והתחום השלישי זה גיוס העם היהודי למאמץ בכמה מישורים

ג'וש שוורץ:  מישור אחד זה המאמץ של גיוס הכספים באמצעות המגביות של קרן היסוד, הפדרציות והסוכנות

ג'וש שוורץ:  הדבר השני זה גיוס העם היהודי לתמיכה במפונים ונפגעים

ג'וש שוורץ:      לסוכנות היהודית כבר למעלה מ-25 שנה יש רשת של 46 שותפויות, שותפויות של קהילה יהודית בחו"ל בשותפות עם איזור בארץ

ג'וש שוורץ:  אלה שותפויות שכבר קיימות, בדרום: מונטריאול-באר שבע, פילדלפיה- נתיבות, הקהילה היהודית של ניו-ג'רזי יחד עם אופקים

ג'וש שוורץ:  אז כמובן, אנחנו מגייסים את השותפויות האלה כדי לעטוף ולסייע גם בסיוע מורלי וגם בסולידריות וגם בכסף, על-פי איזורים שהם מאמצים

ג'וש שוורץ:      בנוסף, אנחנו הולכים לגייס לכל אחת מהקהילות המפונות קהילה חזקה ללוות את שיקום הקהילות

ג'וש שוורץ:  למשל, אחד הקיבוצים קיבלו החלטה לפני כמה ימים להתפנות כקהילה לכרמי גת, וזה בתוך השותפות בין שיקגו לקרית גת

ג'וש שוורץ:  כבר פנינו בהסכמת הקיבוץ לשיקגו, ששיקגו תהיה הקהילה בחו"ל שתלווה את כל הרילוקיישן - - -     

דוד ביטן: כמו מה שהיה בשיקום שכונות?     

ג'וש שוורץ: כן, כך שלכל קהילה שמפונה ומתחילה מחדש תהיה קהילה חזקה ועשירה מחו"ל שתלווה אותה גם בסולידריות וגם במשאבים

ג'וש שוורץ:      התחום הרביעי הוא הנושא של הדיור, ואנחנו מעמידים כאן את חברת עמיגור, חברת הבת שלנו, שמחזיקה כ-5,000 תושבים באיזור הדרום והעוטף

ג'וש שוורץ:  עמיגור בנתה את כל הממ"דים באיזור העוטף

ג'וש שוורץ:  אם הייתם בשדרות וראיתם את כל הממ"דים שנבנו, זה עמיגור עשתה, ואנחנו מעמידים שוב את עמיגור לטובת המדינה

ג'וש שוורץ:  היום עמיגור עושה את המקלוט גם בגבול הצפון

ג'וש שוורץ:  אנחנו מעמידים את כל הצרכים של המדינה לטובת עניין השיקום

שלום דנינו: איך אתם מעמידים? מה הכוונה?     

ג'וש שוורץ: אנחנו בקשר עם המינהלת

ג'וש שוורץ:  אנחנו יושבים באופן שוטף עם מינהלת תקומה ועם הממשלה, ואנחנו נצטרך לראות איפה עמיגור יכולה לסייע

ג'וש שוורץ:  יש לה ניסיון, בדרום, בעוטף, בממ"דים בעוטף, במקלוט בצפון - - -     

דוד ביטן: ג'וש, אחת הבעיות עכשיו כשסיירנו בדרום, שבאיזורים החקלאיים אין מספיק ממ"דים בשטח

קריאה: מיגוניות

דוד ביטן: כן

דוד ביטן:  לדעתי, תיכנסו לזה כי אני לא רואה את הממשלה פועלת - - -     

אלמוג כהן: אני לא בטוח שאיזורים חקלאיים הם בכלל בתוך הפוליגון

דוד ביטן: יש איזורים חקלאיים שדורשים גם בשביל העובדים הזרים שמגיעים או לא רוצים להגיע – הם צריכים איזשהו מיגון

דוד ביטן:  שם תיכנסו, כי אני לא רואה שהמדינה - - -     

אלמוג כהן: אבל שוב, עירי האהובה והפצועה גם בנושא הזה שוב נופלת בין הכיסאות, מפני שאופקים לא עומדת באפס עד שבע

אלמוג כהן:  אנחנו התמודדנו מול 17 או 18 מחבלים ו-51 הרוגים

אלמוג כהן:  יש לידנו – אם כבר מדברים על שטחים חקלאיים, ושם, אדוני, אין באמת פיתרון מיגון

דוד ביטן: פשוט העלו את הטענה הזו, אז אני אומר להם שייכנסו גם לזה

הקליטה והתפוצות): הממשלה נתנה עד שבע, ומעבר לשבע אין

אלמוג כהן: זו הבעיה, אדוני היו"ר

דוד ביטן: עוד מעט

דוד ביטן:  כל הח"כים ידברו

דוד ביטן:  אין לכם מה לדאוג

ג'וש שוורץ: מעבר לכך, אנחנו בונים רשימה של מתקני הסוכנות שיש בהם מיטות פנויות, ואני מקווה שנגיע ל-800 עד 1,000 יחידות דיור במרכזי קליטה של הסוכנות ועמיגור, ואנחנו נהיה בדין ודברים עם המינהלת להעמיד אותן לטובת מגורים

צגה מלקו: סליחה, זה אומר שהדירות ריקות או מה?     

ג'וש שוורץ: אני אתן לך דוגמה

ג'וש שוורץ:  יש לנו מרכז קליטה נורית בבאר-שבע, וזה מבנה שמאוד דומה לקיבוץ, הוא לא בנוי לגובה, אלא בתים במבנה כפרי

צגה מלקו: אני מכירה

ג'וש שוורץ: אנחנו בוחנים לפנות את העולים ממרכז קליטה נורית למקומות אחרים בגלל שאין שם מספיק מיגון, וזה יכול להיות מקום למפוני אחד הקיבוצים או אחד היישובים, כי זה איזור כפרי, אבל אנחנו נצטרך למגן את זה קודם

ג'וש שוורץ:      יש לנו בניינים של עמיגור שבנינו, ודיברנו עם משרד השיכון שנסב אותם זמנית למפונים – בניינים חדשים שעוד לא אוכלסו, שקיבלו עכשיו טופס 4

פנינה תמנו: ג'וש, אם אתם ממגנים, אין סיבה להוציא את העולים

ג'וש שוורץ: יש לנו מקומות אחרים

פנינה תמנו: אם אתם ממגנים בסוף את מרכז קליטה נורית, אין סיבה להוציא ואז להכניס מפונים

פנינה תמנו:  פשוט להשאיר את האנשים בבית שלהם כי זה הבית שלהם

ג'וש שוורץ: נכון, אבל אם יש לנו עוד מקומות בבאר-שבע, לא רחוק – יש לנו שישה מרכזי קליטה רק בבאר-שבע

פנינה תמנו: כן, אבל קח בחשבון שאנחנו נמצאים באירוע בין-לאומי

פנינה תמנו:  ראינו את התמונות מרוסיה אתמול

פנינה תמנו:  אולי לא נפרט ולא נכניס אף אחד לפאניקה, אבל אנחנו מבינים שאנחנו לפני גל עלייה

פנינה תמנו:  גם היו"ר ביטן היה יו"ר ועדת העלייה והקליטה, ונמצא פה יו"ר ועדת העלייה והקליטה הנוכחי

פנינה תמנו:  כולנו פה מבינים בעלייה וקליטה

פנינה תמנו:  בעיניי, חלק מהמאמץ שלכם יהיה סביב זה

דוד ביטן: היא אומרת, אל תפנו עד שלא תדעו שאולי תצטרכו את זה

ג'וש שוורץ: בסדר גמור

דוד ביטן: רבותיי, אני יודע שהח"כים לא מתאפקים, אבל לאט-לאט

דוד ביטן:  תתאפקו טיפה

ג'וש שוורץ: לסיכום, אני רוצה להודות לשותפים שלנו במאמץ הזה – להסתדרות הציונית העולמית, קרן היסוד והפדרציות היהודיות של צפון-אמריקה

ג'וש שוורץ:      אני רוצה לקחת את ההזדמנות לברך את חה"כ ביטן על הקריאה שלו להרחיב את העוטף

ג'וש שוורץ:  סיירתי בשבוע שעבר ונפגשתי עם ראשי ערים בנתיבות ואופקים, ואני חושב שזה הזמן להרחיב את העוטף באופן רשמי, שיכלול את אופקים, נתיבות ואשקלון

ג'וש שוורץ:      בנוסף, אני רוצה לברך על הקריאה של חה"כ פורר, שהממשלה תביא מצ'ינג

ג'וש שוורץ:  יש פה התגייסות ומאמץ של העם היהודי

ג'וש שוורץ:  מעבר לכל שהממשלה עושה או לא עושה, אנחנו כאן בשם העם היהודי להביא סולידריות וסיוע, ואנחנו נשמח אם הממשלה תביא מצ'ינג עם הדולרים שאנחנו מגייסים

ג'וש שוורץ:  תודה רבה

דוד ביטן: דני ווזנר, מהפדרציות היהודיות של צפון-אמריקה, בבקשה

דני ווזנר: שלום, אני מהפדרציות היהודיות של צפון-אמריקה, ואנחנו ארגון הגג של 146 הפדרציות בכל ארה"ב וקנדה, ובנוסף עוד 300 קהילות קטנות

דני ווזנר:  כמובן, אנחנו עומדים תמיד לצד מדינת ישראל בכל הזמנים ובמיוחד במקרי חירום, ובמיוחד במקרה חירום כזה

דני ווזנר:      מיד אחרי השבעה באוקטובר התחלנו לפעול

דני ווזנר:  דברים בסיסיים כמו יותר מ-130 מפגשי סולידריות ועצרות בכל רחבי היבשת, עם עשרות אלפי יהודים ואחרים שעמדו עם דגלי ישראל למרות הפגנות נגדם

דני ווזנר:  כמובן, אלפי מכתבים ושיחות עם חברי קונגרס ואנשים בממשל כדי לשכנע אותם ולהסביר להם מה קרה, וזה ממשיך

דני ווזנר:      חילקנו גם 15,000 סרטים כחולים לאות הזדהות עם החטופים, והיום בארה"ב חברי קונגרס ואחרים מסתובבים עם האות הזה, עם הסרט הזה

דני ווזנר:  ובמיוחד, כמו שאמרנו בהתחלה, גייסנו יותר מחצי מיליארד דולר

דני ווזנר:  זה סכום חסר תקדים בכל הזמנים

דני ווזנר:  היום זה עומד על 554 מיליון דולר, ומזה 111 מיליון דולר כבר חולק

דני ווזנר:  כל הכסף הולך בינתיים לצרכים מידיים, אבל התחלנו כבר לחשוב על הטווח הארוך, על שיקום ודברים כאלה בעתיד

דני ווזנר:      לאן הולך הכסף? כמו שג'וש אמר, הכסף הולך לקרן לנפגעי טרור, והרבה מאוד כסף לפינוי

דני ווזנר:  זה תחבורה, לינה, מלונות, פעילות, תמיכה

הקליטה והתפוצות): סליחה, אפשר שאלה?     

דני ווזנר: כן

הקליטה והתפוצות): כשאתה אומר כסף לפינוי, האם זה פינוי וולונטרי או פינוי שהממשלה החליטה עליו?     

דני ווזנר: גם וגם

הקליטה והתפוצות): זאת אומרת, יש פינוי שהממשלה החליטה עליו ואתם מממנים?     

דני ווזנר: את הפינוי לא, אבל לפעמים את הלינה ואת כל התמיכה

קריאה: אני בטוח שבתחילת המלחמה עזרתם מאוד בנושא

דני ווזנר: כן, לדוגמה דרך הסוכנות

הקליטה והתפוצות): יכול להיות בגישור

הקליטה והתפוצות):  משרד התיירות פה?     

דוד ביטן: יש לנו ישיבה איתם מחר

דוד ביטן:  תבוא

הקליטה והתפוצות): אם הממשלה החליטה לפנות יישוב מסוים, היא אמורה לדאוג לכל הנושא של התשלום על הלינה ועל הפינוי

הקליטה והתפוצות):  אני מדבר עכשיו על עלויות הפינוי

שלום דנינו: והיא דואגת לזה, עודד

שלום דנינו:  זה לא על חשבון

שלום דנינו:  רק צרכים אחרים ונוספים באים מהסוכנות

הקליטה והתפוצות): תאמין לי, אני יודע למה אני שואל

הקליטה והתפוצות):  אני לא מדבר על קהילה שהתפנתה וולונטרית

הקליטה והתפוצות):  אבל אם יש פינוי שהממשלה החליטה עליו, הממשלה צריכה לשלם אותו, והכסף שנאסף על-ידי יהדות התפוצות צריך ללכת לאקסטרות לנושאים אחרים

שלום דנינו: זה מה שקורה, עודד

דוד ביטן: אין לי בעיה עם זה, דרך אגב

דוד ביטן:  אבל אם הסוכנות רוצה לעזור בעניין הזה, אז לא נגיד להם לא

הקליטה והתפוצות): אני לא רוצה שהם יחליפו כסף של המדינה

דוד ביטן: אבל אלה תרומות שהם צריכים להחליט לגביהן

דוד ביטן:  הם רוצים לעזור כרגע

דוד ביטן:  אני לא יודע מה הם נותנים למפונים

דוד ביטן:  באמת שאני לא יודע לאיזה כיוון אתם הולכים שם

דני ווזנר: הכסף הולך לצרכים בסיסיים, כמו: אוכל ותמיכה כספית לתושבי הדרום וגם לתושבי הצפון

דני ווזנר:  יש הרבה מאוד כסף שהולך לקבוצות אוכלוסייה מיוחדות, כמו: נוער בסיכון, קשישים, גם הקהילה החרדית והקהילה הערבית

דני ווזנר:  הרבה מאוד כסף הולך לטיפולי טראומה וגם למערכת הבריאות בזמן חירום

דני ווזנר:      אנחנו לא מבצעים

דני ווזנר:  אנחנו לא ארגון ביצוע

דני ווזנר:  הכסף שלנו הולך לכל מיני ארגונים

דני ווזנר:  הראשון זה הסוכנות היהודית וגם לארגונים כמו: הג'וינט, ארגון המתנ"סים, וכמובן לבתי-חולים

דוד ביטן: החברה למתנ"סים?     

דני ווזנר: כן

דני ווזנר:  למד"א, לזק"א, לנט"ל, לקואליציה הישראלית לטראומה, לאורט, לארגונים כמו: לקט ולתת של חב"ד

דוד ביטן: כשאתה אומר ש-111 מיליון דולר חולקו, כבר חילקתם לעמותות האלו כספים?     

דני ווזנר: כן, בדיוק

דני ווזנר:  פעם בשבוע ולפעמים פעמיים בשבוע יש לנו ועדה בארה"ב שמחליטה לאן הולך הכסף

דני ווזנר:  יש לנו פה משרד שמקבל את כל הבקשות ובודק אותן, ויש ועדה בארה"ב שמחליטה לאן הולך הכסף

פנינה תמנו: 111 מיליון דולר מתוך כמה?     

קריאות: מתוך 550 מיליון

דוד ביטן: כן, כבר חולקו 111 מיליון דולר

סימון דוידסון: יש לי שאלה לדני

סימון דוידסון:  אתם בודקים - - -     

דוד ביטן: רגע

דוד ביטן:  בואו נתחיל אחד-אחד, בקיצור, אם אפשר

שלום דנינו: רק שנבין כמה נדיבות הלב הזו גדולה וחשובה – לכל משפחה לחינוך בבית-ספר יהודי שם בפדרציות שראינו עולה 100,000 דולר

שלום דנינו:  משפחה של שלושה ילדים זה 300,000 דולר רק לחינוך

שלום דנינו:  נוספו להם בעיות של ביטחון של הקהילות, והצרכים שלהם ממש גדולים, ומתוך ההבנה כמה הם צריכים את הכסף הזה וגייסו עכשיו 550 מיליון ובטח זה עוד יגדל, זו תופעה מדהימה וצריך להחזיר להם בתודה גדולה, כי יותר מהכסף זו הסולידריות שהם מגלים, וכל פעם אנחנו רואים שהם מושיטים את היד

שלום דנינו:  זה יפה מאוד, ותודה, ג'וש ודני, על כל מה שאתם עושים

ששון גואטה: גם אני רוצה להגיד, קודם כול, תודה על כל מה שאתם עושים ותורמים

ששון גואטה:  הארגונים האלה אחלה, רק צריך לראות שמגיעים עם זה לפריפריה ולקו העימות בצפון ובדרום

ששון גואטה:      נושא שני – ג'וש, קודם הזכרת ערים כמו: נתיבות, אופקים ואשקלון, שהכי מגיע להן בעולם כי הם באמת חטפו, אבל במלחמה האחרונה ראינו שלא היה אפס-שבע, כולם חטפו

ששון גואטה:  יש מועצות אזוריות שלא כולן בתוך אפס-שבע, ועשינו סיור השבוע עם ועדת הכלכלה וחטפנו בראש

ששון גואטה:  יש מועצה אזורית שדות נגב שחלק ממנה לא נמצא באפס-שבע

דוד ביטן: היא קיבלה מיליון ו-150

ששון גואטה: מועצה אזורית מרחבים?     

דוד ביטן: קיבלה 550

ג'וש שוורץ: בעשרה מיליון שקל שהקצינו למועצות לא ספרנו את אפס-שבע

ג'וש שוורץ:  קיבלו מרחבים, קיבלו אופקים, קיבלו נתיבות

ששון גואטה: דבר שני, אני רוצה שתרחיבו במה שפתחתם להלוואות לעסקים ולמענקים

ג'וש שוורץ: זה לכל הדרום

דוד ביטן: אשכול קיבלו מיליון וחצי

ששון גואטה: יפה

ששון גואטה:  אז לפתוח את זה לכל הדרום, לא באפס עד שבע

ששון גואטה:  יש שם מועצות אזוריות שאנשים נמחקו

ששון גואטה:  היינו שם יחד

דוד ביטן: כסף חופשי כזה

ששון גואטה: לא להתייחס לקילומטרז'

פנינה תמנו: רגע, ככה אתה לא מתחקר את האוצר

ששון גואטה: אני לא מתחקר את האוצר? הם לא רוצים להיות חברים שלי, האוצר

שלום דנינו: הוא כמעט הולך איתם מכות

ששון גואטה: עוד רגע מכות אני איתם

ששון גואטה:  אני רק אומר שלא להתייחס לאפס עד שבע ומה שהאוצר

ששון גואטה:  בואו נתייחס לכל הדרום, כל הדרום אכל אותה, לכל הדרום קשה

ששון גואטה:  היינו שם בסיור, וביום ראשון אנחנו הולכים להתנדב שם, ועדת הכלכלה, בקטיף, או לא יודע, איפה שהיושב-יבחר

דוד ביטן: אני מנהל העבודה

בועז טופורובסקי: אבל ששי, איך אתה מבקש מהם להיות יותר מהמדינה? הבעיה שלנו זה המדינה

בועז טופורובסקי:  אם האוצר אומר אפס עד שבע, אנחנו הולכים ומבקשים מתורמים נדירים להיות יותר לארג'ים?     

אלמוג כהן: בועז, אתה צודק, אבל אנחנו כן רוצים - - -         

סימון דוידסון: אבל בועז צודק, ששון

סימון דוידסון:  אתה בא לגוף וולונטרי שתורם – הם לא המדינה

סימון דוידסון:  הם לא המדינה

ששון גואטה: בוא, בוא, בוא

ששון גואטה:  פוליטיקה לא עליי

סימון דוידסון: לא, לא פוליטיקה

ששון גואטה: אנחנו בשעת מלחמה

ששון גואטה:  בלי פוליטיקה

אלמוג כהן: חבר'ה, זה לא מהווה תחליף למדינה

סימון דוידסון: אין פה פוליטיקה

סימון דוידסון:  אין

סימון דוידסון:  הבנו שהממשלה על הפנים

סימון דוידסון:  אין פה פוליטיקה

פנינה תמנו: אם תמשיכו לדבר ככה, האחים והאחיות שלנו מארה"ב יראו ויגידו: אלה - - -     

ששון גואטה: בדיוק

ששון גואטה:  תעצרו

ששון גואטה:  אני גם לאוצר – והינה, יש פה את היו"ר שיכול להגיד – לא מוותר

ששון גואטה:  אני רב איתם ואני אומר להם בדיוק

ששון גואטה:  פה אני מבקש מהחבר'ה, כי הם באמת עושים לנו טובה ואיך שהם נרתמים לעזור לנו

שלום דנינו: הוא לא דורש

ששון גואטה: עם האוצר אני דורש, אני רב – ואיך אתה מרגיע אותי?     

דוד ביטן: עזבו את האוצר

ששון גואטה: אתה יודע מה, תבואו מחר

ששון גואטה:  מחר ב-12:00 בצוהריים יש לנו ישיבה

בועז טופורובסקי: ששי, אתה חבר קואליציה

בועז טופורובסקי:  להגיד לתורמים להיות יותר נדיבים מהמדינה זה לא - - -     

אלמוג כהן: אבל בועז, אתה יו"ר ועדה

אלמוג כהן:  אתה יודע מצוין את הסרבול ואת היכולת שלהם להיות הרבה יותר גמישים

בועז טופורובסקי: אני לא מבקש מתורמים להיות - - -     

דוד ביטן: המדינה הולכת לתת פה לפחות 100 מיליארד שקל, אז לאט-לאט

ששון גואטה: מחר ב-12:00 יש לנו ישיבה עם האוצר

ששון גואטה:  אתם מוזמנים לבוא, ותעזרו מול האוצר

ששון גואטה:  אז תודה רבה

דוד ביטן: בועז, בבקשה

בועז טופורובסקי: קודם כול, תודה רבה

בועז טופורובסקי:  אני רוצה להעריך מאוד את ההתגייסות של העם היהודי ברחבי העולם בשביל לעזור לנו

בועז טופורובסקי:  יש לי כמה שאלות בשבילך, ג'וש, רק בשביל לעשות לי סדר

בועז טופורובסקי:      קודם כול, בכאלה סכומים אדירה, וכל הכבוד על זה שגייסתם, יש סיכון שהכסף לא יחולק בצורה יעילה

בועז טופורובסקי:  נתת קצת על זה שיש קשר מינהלת תקומה, אבל לדעתי, צריך להיות שולחן עגול

בועז טופורובסקי:  בהנחה שמינהלת תקומה תעשה סדר בעניין – זו הנחה לא ברורה לחלוטין – אבל מן הראוי שיסתכלו על כל הכסף בצורה הוליסטית, וככה התורמים וגם בסוכנות היהודית יוכלו לוודא שזה יגיע לאן שצריך, כי אנחנו יודעים איך זה, עם סכומים כאלה לפעמים כספים לא מנותבים בצורה יעילה, וגם יש מאכערים ועוד כל מיני דברים כאלה

בועז טופורובסקי:  זה דבר אחד, ואז אני רוצה לדעת עד כמה יש שולחן עגול ועד כמה התיאום עם המדינה הוא עמוק ומסודר

בועז טופורובסקי:      דבר שני, זה אומנם לא הנושא, אבל חסר לי לדעת מה הסוכנות היהודית עושה למען הסברה

בועז טופורובסקי:  דני קצת סיפר על זה, אבל מה הסוכנות היהודית עושה למען ההסברה למדינת ישראל, כי אנחנו מיעוט מול שני מיליארד מוסלמים, כמו שאתה יודע לפחות טוב מאיתנו

בועז טופורובסקי:      והדבר השלישי, וגם עליו דיברו קצת, מה אנחנו רואים מבחינת עלייה? יש כאן איזושהי הזדמנות להרבה מאוד יהודים להבין שהמקום שלהם הוא במדינת ישראל, ומה הסוכנות היהודית, שזה חלק מהמטרות שלה, עושה למען עליית יהודים למדינת ישראל

ג'וש שוורץ: מהימים הראשונים של ההתערבות של המינהלת, אנחנו שם בשיחות רצופות, יושבים עם כל ה-pillars, יש להם כמה עמודי תווך שם, ועם ראשי ה-pillars, כולל ישיבה שהייתה איתם היום

ג'וש שוורץ:      אנחנו ביקשנו והממשלה מיד הסכימה שבהחלטת הממשלה על הקמת המינהלת יהיה כתוב שהמינהלת תעבוד עם המוסדות הלאומיים

ג'וש שוורץ:  זאת אומרת, זה חלק מהתפיסה

ג'וש שוורץ:  אנחנו רוצים לעשות הכול בתיאום ואנחנו רוצים להשלים, אבל אנחנו עושים גם דברים בעצמנו

בועז טופורובסקי: זו זכותכם

ג'וש שוורץ: כל הסיוע שדיברתי עליו, המענקים, מענקים לנפגעי טרור, אלה דברים שאנחנו עושים כבר המון שנים וזה התפקיד של העם היהודי, בעינינו – קודם כול, סיוע ראשוני ומיד

בועז טופורובסקי: מעולה

בועז טופורובסקי:  ג'וש, רק שתבין, אני רק בהודיה

בועז טופורובסקי:  אין כאן שום הערה, אלא רק להגיד תודה ולקבל יותר פירוט

ג'וש שוורץ: לגבי הסברה, יש לנו מאות שליחים בעולם, כולל 100 שליחים בקמפוסים

דוד ביטן: זה בשוטף

ג'וש שוורץ: זה בשוטף

ג'וש שוורץ:  הם עובדים עם הקהילות היהודיות, עם סטודנטים

בועז טופורובסקי: אבל עכשיו אנחנו במלחמה

בועז טופורובסקי:  יש לך עיבוי של זה? הרי זו מלחמה גם בעולם

דוד ביטן: בנושא העיבוי, זה דבר שצריך לעשות ללא קשר למלחמה, ועכשיו יותר מזה

דוד ביטן:  הסוכנות הגישה מכתב בקשה למשרד האוצר עוד לפני המלחמה, שיהיה מצ'ינג במובן זה שאם יש לך היום 300 בערך, אז רוצים שגם המדינה תיתן קרוב ל-300, וזה עלות של כ-60 מיליון שקל

דוד ביטן:  זה לא הרבה כסף

דוד ביטן:  הגיע הזמן שהמדינה תיכנס לאוניברסיטאות, ואתם רואים מה קורה באוניברסיטאות, בארה"ב ובכל מקום

בועז טופורובסקי: בהחלט

בועז טופורובסקי:  הסוכנות עושה עבודת קודש במובן הזה

בועז טופורובסקי:  אנחנו חייבים לתת לה את כל הכלים

דוד ביטן: ובלי קשר למלחמה, זה דבר שצריך לעשות אותו

דוד ביטן:  אבל את זה אנחנו עושים במסגרת השדולה של העם היהודי

בועז טופורובסקי: אז זה הסברה ועלייה

ג'וש שוורץ: אז אנחנו כמובן רואים את העלייה כהזדמנות גדולה עכשיו

ג'וש שוורץ:  אנחנו מאפשרים ופועלים שכל יהודי באשר הוא שרוצה לעלות, יבוא, ואנחנו כמובן מתעסקים בעידוד עלייה גם בזמן המלחמה

דוד ביטן: פנינה צודקת

דוד ביטן:  בגלל עליית האנטישמיות תהיה עלייה

ג'וש שוורץ: נכון

בועז טופורובסקי: יש כאן הזדמנות עסקית

ג'וש שוורץ: יש פה הזדמנות ענקית, כמו בכל משבר, ואנחנו מאמינים שאחרי המלחמה יהיה גל משמעותי של עלייה לישראל

דוד ביטן: מירון, בבקשה

שלי טל מירון: תודה רבה, אדוני היו"ר

שלי טל מירון:  קודם כול, תודה רבה לג'וש ולסוכנות היהודית, וליהדות התפוצות - - -     

בועז טופורובסקי: סליחה

בועז טופורובסקי:  אני מקבל עדכון

בועז טופורובסקי:  חלק מהאנשים שמגייסים כסף בפדרציות אומרים שאין שום מנגנון

בועז טופורובסקי:  הם אומרים שהמנגנון עם מינהלת תקומה וגם כאן עם הכנסת – ותיכף שלי תדבר – לא כל-כך קיים

בועז טופורובסקי:  אני אומר את זה למדינה, כי אני רוצה שהכסף של תורם מחו"ל שנותן מעצמו, כשהוא לא חייב, יבוא בדיוק למקום שצריך אותו

דוד ביטן: אבל אתה רואה שהם נותנים את זה בעצמם

סימון דוידסון: אבל השאלה מי בודק את זה, דוד

בועז טופורובסקי: בדיוק

בועז טופורובסקי:  אנחנו רוצים לעזור להם

שלום דנינו: למה? מה צריך לבדוק?     

סימון דוידסון: אני אתן לך דוגמה מצוינת

בועז טופורובסקי: יש 100 מיליארד של שיקום שצריך לעשות

בועז טופורובסקי:  הסוכנות יכולה להביא מיליארד, לדוגמה

בועז טופורובסקי:  רוצים לוודא שזה הכול הולך - - -     

שלום דנינו: חבר'ה, החבר'ה האלה מעורים בחברה הישראלית לעומק של העומקים של העומקים, ויש להם את הוועדות ואת הפרוטוקולים

שלום דנינו:  יש להם קבוצה שעובדת פה בארץ, קבוצה שעובדת בחו"ל, ואנחנו הגאונים באים להגיד להם, חבר'ה, תגידו לנו ואנחנו נגיד לכם אם זה בסדר

בועז טופורובסקי: שלום, זה אינטרס של המדינה - - -     

שלום דנינו: סמוך על שיקול הדעת שלהם

בועז טופורובסקי: אני סומך על הסוכנות

בועז טופורובסקי:  אני לא סומך על המדינה

שלום דנינו: אתה לא צריך לסמוך על המדינה

שלום דנינו:  היא לא קשורה לזה

בועז טופורובסקי: שלום, אז זה מה שאתה לא מבין

שלי טל מירון: חבל שהיא לא קשורה לזה

שלי טל מירון:  היא צריכה להיות מאוד קשורה לזה

בועז טופורובסקי: אם הם מביאים עכשיו מיליארד דולר לשיקום של יישובים שנהרסו, אז מן הראוי לראות איפה המדינה מממנת ואיפה המדינה לא מממנת, ואז הם יכולים לעזור

שלום דנינו: מה אתה חושב, שהם לא יודעים לנהל את זה? זו חבורה של מקצוענים

בועז טופורובסקי: אבל הבעיה היא לא בהם

בועז טופורובסקי:  זה מה שאני מסביר לך

שלום דנינו: אז איפה הבעיה?     

פנינה תמנו: חברים, אפשר להתקדם? הסוגיה הובנה

פנינה תמנו:  שתי הדעות שלכם שונות, וזה בסדר

בועז טופורובסקי: מה זה, שתי הדעות שונות? השאלה היא לאן הכסף הולך

בועז טופורובסקי:  עוד פעם, רק מתודה לסוכנות

בועז טופורובסקי:  אני רוצה לעזור

דוד ביטן: בסופו של דבר, המדינה תיתן מעל 100 מיליארד שקל, בדיוק כשנתנו 160 מיליארד בקורונה - - -     

פנינה תמנו: בדיוק כמו שנתנו עם העלייה מאוקראינה וקליטת הפליטים מאוקראינה? הינה, ג'וש יספר לך

בועז טופורובסקי: לא נתנו

דוד ביטן: רגע, רגע

דוד ביטן:  המדינה תיתן

דוד ביטן:  אין לה ברירה

דוד ביטן:  זה חלק מהעניין והיא תיתן את זה

דוד ביטן:  בשביל זה נמצאים פה כולנו כדי לדאוג שייתנו את הכסף, גם אם הפקידים יעשו בעיות

דוד ביטן:  אני מציע, כמו שבועז אמר, שוועדת העלייה והקליטה תפקח, מבחינת השתתפות הממשלה וכל מה שקשור לשימוש בכספי התרומות – תעשו את זה אתם

דוד ביטן:  זה תפקיד של הוועדה, לדעתי

בועז טופורובסקי: זה אינטרס של המדינה, להגיד, סוכנות, בואו ותעזרו לנו

הקליטה והתפוצות): אני מוכן לקחת את זה עצמי - -     

דוד ביטן: קח את זה על עצמך

הקליטה והתפוצות): - - אבל אני רוצה שזה יהיה בשיתוף איתכם, לפחות בחלק מהפעמים

דוד ביטן: אין בעיה

דוד ביטן:  מתי שתרצה, אנחנו פה

הקליטה והתפוצות): כי בסוף השוט של ועדת הכלכלה מול הממשלה הוא קצת יותר חזק

דוד ביטן: מירון, סיימת?     

שלי טל מירון: עוד לא התחלתי אפילו

דוד ביטן: אז בועז, בחייך, למה אתה מפריע למירון? שניכם מאותה סיעה, מיש עתיד

שלי טל מירון: כן, לכל אחד יש אישיות משלו

עודד פורר: זה בגלל שהפסקת לבוא לוועדות פה

דוד ביטן: לא, לא

דוד ביטן:  היא באה תמיד כשהיא צריכה

דוד ביטן:  היא הולכת לוועדת הכספים עכשיו

ג'וש שוורץ: - - -     

דוד ביטן: היית איתה בקורס קצינים? מה אתה אומר?     

שלי טל מירון: לא רק זה

שלי טל מירון:  הוא היה בהענקת דרגה שלי

שלי טל מירון:  כשקיבלתי סרן בחיל האוויר ממפקד חיל האוויר, הוא בא להענקת דרגה שלי

שלי טל מירון:  זהו, עשיתי גילוי נאות

ג'וש שוורץ: מודה, מודה

עודד פורר: יש עוד דברים שאתם רוצים לשתף אותנו?     

שלום דנינו: הוא תרם את הדרגות

שלי טל מירון: כן, יש היסטוריה

שלי טל מירון:      אז קודם כול, אני חוזרת שוב על התודות לג'וש ולסוכנות היהודית ולדני - - -     

דוד ביטן: אז למה התנגדת שהיא תיסע איתנו למקסיקו?     

שלי טל מירון: בואו נדבר על זה אחר-כך, ביטן

שלום דנינו: אם אפשר להדליק אש, למה לוותר על ההזדמנות?     

שלי טל מירון: אל תאמינו לכל מה שאתם שומעים פה, אני רק רוצה להגיד, ונתחשבן על זה אחר-כך, ביטן

שלי טל מירון:      קודם כול, תודה רבה ליהדות התפוצות

שלי טל מירון:  יצא לי במסגרת שלושת השבועות האחרונים, ופנינה היא עדתי, להתעסק בכל-כך הרבה דברים, ויצא לי לעשות הרבה מאוד זומים עם ראשי פדרציות של קהילות שונות בעולם, בעיקר בגלל השפה האנגלית שלי, וזה מחמם את הלב ומדהים לראות את ההתגייסות שלהם

שלי טל מירון:  הם תורמים בלי סוף, והתודה שלנו היא על כך

שלי טל מירון:      אני רוצה להקדיש את הדברים שלי לנקודה אחת

שלי טל מירון:  שאלת אותי, ביטן, למה לא רואים אותי

דוד ביטן: לא

דוד ביטן:  אני יודע שאת פה בכנסת - - -     

פנינה תמנו: בגלל שעובדים

שלי טל מירון: אז בשלושת השבועות האחרונים הקמנו במאמץ לא קטן גם את חמ"ל חברי הכנסת ואנחנו משתפים בו פעולה, ואם מישהו פה זרק על 'עזבו פוליטיקה', אז אני חושבת שמגיע ציון לשבח לחמ"ל הזה שהוא שיתוף פעולה אחד גדול בין חברי הכנסת מכל הקשת

שלי טל מירון:  שמנו בצד את הכול ועבדנו לטובתה של מדינת ישראל, חד-משמעית, והבאנו להישגים לא מבוטלים

שלום דנינו: על זה אני רוצה להגיד לכם, כל הכבוד

דוד ביטן: כל הכבוד

שלום דנינו: ממש כל הכבוד

שלי טל מירון: קודם כול, אני לא חושבת שאתה צריך להודות לנו

שלי טל מירון:  זה מחובתנו כנבחרי ציבור לעשות למען המדינה

שלום דנינו: לא, לא

שלום דנינו:  אני רוצה להביע עמדה, שלא מישהו יטעה פה

דוד ביטן: הכי הרבה הודעות – מפנינה הרבה הודעות, את הרבה הודעות, וקטי שטרית הרבה הודעות, בקבוצה

שלי טל מירון: נכון, הרבה הודעות זה אומר שעובדים

שלי טל מירון:  אני רוצה להודות לפנינה שהייתה שותפה לדרך בעניין הזה, ואני חושבת שנעשתה עבודה משמעותית מאוד

שלי טל מירון:      אני רוצה לספר לכם במילה

שלי טל מירון:  יושב פה בן-אדם, שמו מר אלי כהן, והוא מנכ"ל עמותת פתחון לב

שלי טל מירון:  אני לא יודעת אם אתם יודעים, אבל ביום השני ללחימה פתחנו מנגנון בעזרת היועצת המשפטית של הכנסת, של תרומות גם בישראל וגם בחו"ל, דרך העמותה המופלאה הזאת

שלי טל מירון:  יעיד המנכ"ל, שהוא בחיוג המהיר שלי והוא מדבר איתי כנראה הרבה יותר פעמים ביום מאשר עם בני ביתו

שלי טל מירון:  ומה שהעמותה הזאת עשתה למען מדינת ישראל בשלושת השבועות האחרונים, אי אפשר לכמת את זה בשום צורה

שלי טל מירון:  משאיות על משאיות על משאיות של מזון, של ציוד לאזרחים, לחיילים, למילואימניקים, לכל צורך שהוא

פנינה תמנו: אפשר למחוא להם כפיים

פנינה תמנו:  תודה רבה

שלי טל מירון: הבן-אדם הזה עשה – אין לי מילים להודות לו על מה שהוא עשה למען מדינת ישראל

שלי טל מירון:  לא הייתה בקשה אחת שפניתי אליו, ושמעתי לא

שלי טל מירון:  קודם כול, כן

שלי טל מירון:  כולנו צריכים ללמוד מהם ומהצורה שהם עובדים

שלי טל מירון:  אני אומרת את זה כי זו דוגמה מובהקת לעבודה של החברה האזרחית בשלושת השבועות האחרונים, להירתמות המופלאה שלהם, ולשיתוף פעולה בין הכנסת למשרדי הממשלה ועם עמותות כמו פתחון לב

שלי טל מירון:      הגיע הזמן לקחת את הדבר המופלא הזה ולהסדיר אותו עכשיו מולנו באיך אפשר לשתף פעולה, כי למשל המנגנון שבנינו, של התרומות, עובד גם בישראל וגם בחו"ל

שלי טל מירון:  נכנסים כספים, משתמשים בהם, הכול מפוקח, הכול חוקי, ומאוד יכול להיות שצריך לעשות פה חיבור לסוכנות היהודית ובכלל, ולחשוב איך אנחנו משתפים פעולה יחד

שלי טל מירון:  סיפקנו צרכים מקצה לקצה, כולל מזון יבש לעיריית אשקלון, כי יש לה אנשים שנצורים בבית שלהם ולא יכולים להתפנות

שלי טל מירון:      אני רוצה שוב להודות לעמותת פתחון פה, ולאלי על העבודה המופלאה שלו

שלי טל מירון:  ואולי כדאי לנו לעשות דיון ייעודי ממש על זה, על איך אנחנו מסדירים את זה, כי אפשר לעשות שימוש בפלטפורמות האלה

שלי טל מירון:  הם פה עבורנו

שלי טל מירון:  תודה

דוד ביטן: חה"כ לשעבר ליפמן, אתה רוצה להגיד משהו?     

דב ליפמן: כן, רציתי להוסיף לזה

דב ליפמן:  יש המון עמותות שמעורבות בזה

דב ליפמן:  כל יום מגיעות מזוודות על מזוודות על מזוודות בשדה התעופה

דב ליפמן:  אנחנו צריכים את העזרה של הכנסת לסדר את נושא המכס

דב ליפמן:  יש בלגן עצום ויש המון מזוודות שיושבות בצד באיזשהו מקום

הקליטה והתפוצות): אנחנו במריבות עם המכס, של כל חברי הכנסת מכל המפלגות, ברמות פסיכיות

דוד ביטן: כן, גם אני טיפלתי בכמה בעיות של מכס

דב ליפמן: יש מזוודות מלאות שיושבות בצד

הקליטה והתפוצות): הצלחנו להפיל חסמים

דוד ביטן: הם לא עושים הרבה בעיות במכס

דוד ביטן:  דווקא משרד הביטחון בודק כל דבר

דב ליפמן: אנחנו צריכים מנגנון מסודר, איזה הנחיות לתת לכל העמותות ואז אנחנו נעשה את זה

דב ליפמן:  אנחנו צריכים משהו רשמי כזה

דב ליפמן:  תודה

סימון דוידסון: תודה, אדוני היו"ר

סימון דוידסון:  אני רוצה לציין שני דברים

סימון דוידסון:      אנחנו לפני דבר דרמטי בעולם, ואני בטוח שעודד יעשה דיון אצלו בוועדה בנושא הקהילות היהודיות בחו"ל

סימון דוידסון:  אתמול ראינו את ההתחלה שלה בלינץ' מטורף על מטוס שהגיע לרוסיה, ואנחנו לא מדברים על מטוס שהגיע לאיראן

סימון דוידסון:  המטוס הגיע לרוסיה

סימון דוידסון:  חברים, מה שקורה היום בעולם הוא דבר דרמטי

סימון דוידסון:  יהודים לא יכולים להסתובב ברחובות עם כיפה, אני לא מדבר על כובע בכלל

סימון דוידסון:  אנשים מתחבאים בבתים שלהם ולא יכולים להתנהל

סימון דוידסון:  הם גם לא יכולים להגיע לארץ, כי הם מפחדים

סימון דוידסון:  הנושא הזה חייב להיות על שולחן הוועדה - -     

הקליטה והתפוצות): הוא שם כבר

סימון דוידסון: - - ואני בטוח שיגיעו חברי כנסת

סימון דוידסון:  זה הנושא הראשון

סימון דוידסון:      הנושא השני – דני, אמרת שאתם עובדים מול עמותות וחברות, ואז זרקת: החברה למתנ"סים, למשל, סתם לדוגמה

סימון דוידסון:  דנינו, אתה מכיר את האג'נדה שלי וכמה אני חושב שהספורט יכול לעזור לילדים, במיוחד במצב הזה, והתחלתי לעשות תוכנית וגיליתי שבחברה למתנ"סים חסר כסף, אין להם כסף

סימון דוידסון:  לא יכולים לעשות תוכנית קטנה אפילו

סימון דוידסון:  פתאום אני שומע שהם מקבלים תרומות

סימון דוידסון:      לכן – כמו שאמר בועז טופורובסקי – אנחנו לא מדברים פוליטיקה עכשיו, אבל צריך לבדוק שהכסף שמגיע מהאנשים היקרים האלו יגיע למקומות שנוכל להפעיל לא רק היום

סימון דוידסון:  אנחנו מסתכלים קדימה

סימון דוידסון:  הילדים האלה יושבים בבתי-מלון, אני בטוח שאתם מסתובבים ורואים את זה, והם מתחילים להשתגע שם

סימון דוידסון:  ילד שנמצא בחדר או במלון סגור, אם אנחנו לא נדע להתחיל לתת לו חינוך ולהפעיל אותו, ולהחזיר אותו לחיים כמה שיותר נורמטיביים, ההשפעות בעתיד יהיו כל-כך חמורות, שלא נוכל להציל אותם כבר

שלום דנינו: העברתי לדני כמה יוזמות של פרויקטים שיוכלו אולי להיכנס, והוא מטפל בזה

שלום דנינו:  חס וחלילה, אני לא במקום של הפוליטיקה בשום פנים ואופן ובשום יום

שלום דנינו:  אני מנסה להגיד שהחבר'ה האלה מקצוענים ועובדים בשיקול דעת, ועדיין הם פתוחים לשמוע על רעיונות ופרויקטים

שלום דנינו:  אני יודע שיש לך יוזמות, וחברת המתנ"סים, למשל, זו בדיוק אחד המקומות שצריך להעביר להם כסף כי הם עושים הפעלות חבל על הזמן

סימון דוידסון: לא רק הם

סימון דוידסון:  אפשר לחבר הרבה גופים, אבל אני רוצה לסיים במשפט

סימון דוידסון:      לפני שנתיים וחצי, כשהגעתי לכנסת, רציתי לעשות פרויקטים

סימון דוידסון:  בא אליי מישהו ממשרד האוצר ואמר לי דבר כזה – סימון, תתחיל לעשות תוכניות מצ'ינג עם עמותות ועם המשרדים, זה הדבר היחיד שעובד, אל תתחיל לשנות את העולם, תעשה את זה

סימון דוידסון:  התחלנו לעשות את זה, ובימים האלו אני מגלה שבאמת העמותות שבשטח הן אלה שיודעות להפעיל הרבה יותר טוב מהמדינה

סימון דוידסון:  אם אנחנו מסתכלים קדימה, תוכניות מצ'ינג זה הדבר הטוב ביותר

דוד ביטן: אבל המדינה לא מפעילה, את הרוב היא עושה דרך רשויות מקומיות ודברים מהסוג הזה

סימון דוידסון: אבל תוכניות מצ'ינג זה הדבר שיכול להצליח, לא משנה מאיזו עמותה

דוד ביטן: דרך אגב, תחשבו במענקים לתת לעיריית אילת שמחזיקה היום את כל המפונים כמעט

פנינה תמנו: 50,000 או 60,000 מפונים

דוד ביטן: ולכן הם צריכים לקבל איזשהו מענק - - -     

סימון דוידסון: 60,000 רק בבתי-מלון

שלום דנינו: הם מפעילים את החינוך, משמרת שנייה בבתי-ספר

דוד ביטן: את זה המדינה צריכה לתת, אבל אם תתנו לעיריית אילת מענק לצורך שימושים מסוימים, אני חושב שזה יכול להיות טוב

סימון דוידסון: אבל את זה המדינה צריכה לתת

דוד ביטן: לא

דוד ביטן:  שמעת מה הוא אמר, שהכסף הזה שהולך לעיריות הוא כסף פתוח במובן זה שהם יכולים לעשות את העבודה לא עם המסגרות הרגילות

הקליטה והתפוצות): תסלחו לי שאני אחפור על הנקודה הזאת כי אני אמשיך לחפור עליה

הקליטה והתפוצות):  הכסף של החינוך הוא כסף שחייב להגיע מהמדינה

דוד ביטן: זה כן

דוד ביטן:  אין ויכוח

הקליטה והתפוצות): למדינה לוקח לפעמים זמן

הקליטה והתפוצות):  נצטרך לעקוב אחרי זה – אם ישתמשו בכסף שנתנה הסוכנות היהודית, כי הרשות המקומית פועלת מהר יותר מהמדינה - - -     

דוד ביטן: אז נתנו לך היום את העניין הזה לפקח

הקליטה והתפוצות): אם הרשות המקומית נתנה את הכסף לטובת חינוך, אז כשהמדינה תיכנס לעניין היא תצטרך לתת לה את הכסף הזה ואז הוא יתפנה לרשות המקומית לפעילויות אחרות

דוד ביטן: מאה אחוז

דוד ביטן:  אני מציע שבעוד חודש נעשה עוד ישיבה עם הסוכנות כדי לראות מה התקדם גם מול הממשלה בעניין הזה

הקליטה והתפוצות): אבל ישיבה שצריכים להיות בה נציגי האוצר ונציגי משרד הממשלה הרלוונטיים

דוד ביטן: גם

דוד ביטן:  בסדר גמור

דוד ביטן:  אין בעיה

בועז טופורובסקי: וגם מינהלת תקומה

דוד ביטן: פנינה, בבקשה

פנינה תמנו: קודם כול, יושבי-הראש המשותפים לדיון הזה, אני רוצה להודות לכם ולך, ג'וש, מזכ"ל הסוכנות היהודית

פנינה תמנו:  בעיקר אני כאן בדיון כי אני רוצה לומר תודה רבה

פנינה תמנו:  הרבה פעמים אנחנו מדברים על האחדות של הישראלים בימים האלה, אבל אנחנו צריכים לשנות טרמינולוגיה

פנינה תמנו:      יש פה אחדות של עם ישראל בכל רחבי העולם, ותמיד, תמיד יהודי העולם היו שם, בין אם במבצעים נועזים של עלייה, בין אם במבצעי חירום וחילוץ של יהודים, בין אם זו אבטחה של מוסדות חינוך של יהודים ברחבי העולם, ובין אם זה רגעי המצוקה והרגעים הטובים יותר של יהודי ישראל וגם יהודי התפוצות

פנינה תמנו:      אני אומנם לא אדבר באנגלית, ואם צריך, אני אקליט את זה באנגלית, וראוי שכולנו נקליט להם תודה ענקית וגדולה לאחים שלנו שגם הם מאותגרים

פנינה תמנו:  חה"כ סימון דיבר על התמונות המזוויעות שראינו אתמול

פנינה תמנו:  אנחנו לא מדברים על כך שיש תנועות שבאופן הומניטרי עוטפות את עזה ובעד האזרחים שם

פנינה תמנו:  כולנו מבינים היום, יש שנאת ישראל שמתפרצת

פנינה תמנו:  כל התנועות של פרו-פלסטין הם אנשים שרוצים להשמיד את היהודים, הם אנשים שיש להם אנטישמיות והיא רק הולכת וגדלה

פנינה תמנו:  דיברנו על קרוב לשני מיליארד מוסלמים, ואנחנו בקושי 16 מיליון יהודים בעולם, וכוחנו הוא באמת באחדותנו

פנינה תמנו:  וזה לא מובן מאליו

פנינה תמנו:      אנחנו יושבים פה, ונכון, אנחנו שואלים לאן הולך הכסף, אבל האמת היא שקטונּו

פנינה תמנו:  אני יודעת שהרבה פעמים עלתה השאלה אם המוסדות הלאומיים צריכים להמשיך להתקיים או לא להתקיים

דוד ביטן: לא, אף פעם לא - - -     

פנינה תמנו: היה

פנינה תמנו:  עד לפני חמש שנים היה שיח כזה, אבל אנחנו רואים פעם אחר פעם, כולל המבצע של קליטת הפליטים מאוקראינה, כמה המוסדות הלאומיים, כמה הפדרציות, כמה הארגונים האלה הם הקשר הישיר עם גב ומערך שהלוואי למדינת ישראל ולממשלת ישראל יהיה מערך כזה של היכולת לבוא, לסייע ולתת

פנינה תמנו:      אז אנחנו נצטרך לבוא בצניעות רבה ובעיקר לעזור להם לקבל את המצ'ינג, כי כאשר אנחנו היינו באירוע של אוקראינה – אתם יודעים את זה, דוד ועודד – עד היום הם לא קיבלו שום מצ'ינג

פנינה תמנו:  אז גויסו 100 מיליון דולר, הם ביצעו את כל החילוצים בחו"ל, הרימו שם מערך שלם של מלונות, חילוץ, סיוע, מה שלא תרצו, למען יהודי אוקראינה, ועד היום הם לא ראו שקל

פנינה תמנו:      זה לא עניין של כסף

פנינה תמנו:  הם נותנים פה סיוע ראשוני, ואני כמובן מתעקשת שניתן את הדגש גם על השיקום כי הבנתי שהייתה עוד מינהלת בברכת הנשיא

פנינה תמנו:  צריך לדעת להתכנס למינהלת שהיא המינהלת הרשמית של אדרי ולשמור את התקציבים הנכונים גם לשיקום העוטף, שדרות ועוד ערים שנפגעו

פנינה תמנו:  אבל לצד זה, אנחנו צריכים לבוא לאוצר

פנינה תמנו:  הייתה לי שיחה איתך ביום שישי, למשל, על הסיוע לנשות המילואימניקים וגם לגברים של המילואימניקיות

פנינה תמנו:  אנחנו צריכים לדרוש שהכסף כבר יצא וישתחרר

פנינה תמנו:  תודה רבה

דוד ביטן: אני אחזור אלייך אחר-כך, אם את רוצה

דוד ביטן:  אלמוג, בבקשה

אלמוג כהן: חבריי יושבי-הראש, ראשית, אני אומר תודה לג'וש ותודה לפדרציות

אלמוג כהן:  כתושב אופקים, אי אפשר שלא לחוש בסולידריות, אי אפשר שלא לחוש ביכולת שלכם להיכנס מתחת לאלונקה תוך זמן מאוד קצר, כאשר, אני אומר בצער, חלק מגופי המדינה שאמונים על הטיפולים הללו עדיין בהלם קרב וצריכים לחטוף סטירה או שתיים

אלמוג כהן:  אז ראשית, אומר תודה בעברית, ועכשיו גם באנגלית

אלמוג כהן:      (אומר דברים בשפה האנגלית, להלן תרגום)     אני מייצג את תושבי אופקים, עיר דרומית

אלמוג כהן:  אנחנו אסירי תודה על מה שאתם עושים מאז השבת השחורה שבה איבדנו 52 מתושבי העיר, ובהם חברינו ובני משפחותינו

אלמוג כהן:  אנו אסירי תודה ולא נשכח זאת, ונמשיך לשמור את הקשר איתכם גם בדורות הבאים

אלמוג כהן:  תודה רבה לכם

אלמוג כהן:      ג'וש, ברשותך, חצי משפט בנוגע לאופקים והמועצה האיזורית - - -     

דוד ביטן: ג'וש, אתה יכול לדבר איתו בספרדית, דרך אגב

אלמוג כהן: אני מדבר אל איפה שהכסף נמצא

אלמוג כהן:  אני מדבר אליך

דוד ביטן: אתה לא יודע עברית?     

פנינה תמנו: אולי נתחיל לדבר במזרח-התיכון ערבית

אלמוג כהן: לגבי אופקים ומועצה איזורית מרחבים, יש את הקריטריונים של אפס עד ארבע ואפס עד שבע, ובשני המקומות הללו שמהם אני מגיע, אנחנו נופלים בין הכיסאות, הן במובן של פינויים מפני שאין החלטת ממשלה על פינוי, לא של אופקים, לא של מועצה איזורית מרחבים ולא של נתיבות

אלמוג כהן:      ביום חמישי האחרון הייתי צריך להתמודד חצי לילה עם הפוסט-טראומה של הילדות שלי שחזרו כי לא היה להן לאן ללכת יותר, ואני בתור ח"כ לא יכול לעסוק, כמובן, כשיש פה אינטרס מאוד בוהק וברור

אלמוג כהן:  ומקרה חמור יותר זה ילדה שנמצאת בשכונת מישור הגפן, אותה שכונה שהגיעה אליה חוליית המחבלים, והיא הייתה צריכה ביום חמישי להגיע לבית שלה כשהגופה של סבא שלה הייתה מונחת עד 20:00 בערב

אלמוג כהן:      הילדה הזו ברגרסיה חמורה, ואין לנו מלבדכם כרגע

אלמוג כהן:  אני אשמח, ג'וש, יקירי, אם אפשר להפנות יותר משאבים, לצאת מהפרדיגמה של אפס עד שבע, מפני שאם לא היינו שם הם כנראה היו מגיעים גם לבאר-שבע

אלמוג כהן:  אני אומר את זה בצער

אלמוג כהן:      בסוף דבריי, אני מודה לכם

אלמוג כהן:  אנחנו מרגישים אתכם בגב שלנו, ואפילו באותו יום הרגשנו שאנחנו לא לבד

אלמוג כהן:  הרגשנו שהאחים שלנו בתפוצות נמצאים איתנו

אלמוג כהן:  תודה רבה לכם

דוד ביטן: צריך להגיד לאלמוג – דוד, באותו יום הבחור האמיץ הזה יצא עם נשק להילחם ברחובות

דוד ביטן:  ואם לא היו שם עוד אנשים אמיצים, הם לא היו עוצרים את המתקפה, כי הם התכוונו לחזור לרכב, לקחת רימונים, לקחת אר

דוד ביטן: פי

דוד ביטן: ג'י

דוד ביטן: , ובזכות האנשים האמיצים האלו שהדהימו את העיר הזאת הם עצרו את המתקפה

דוד ביטן:  זה לא היה נגמר ב-50 נרצחים באופקים, זה היה נגמר ב-500 בלי בעיה בכלל

אלמוג כהן: כן, עיר של אריות

אלמוג כהן:  חשוב להדגיש שהמחבלים באופקים לא ניצלו אפילו 40% מהאמל"ח שלהם

אלמוג כהן:  ותושבי העיר, האריות, באמת הצילו פה את מדינת ישראל

אלמוג כהן:  חשוב שהם לא ייפלו בין הכיסאות, וגם המועצה האיזורית מרחבים, כמובן

ג'וש שוורץ: אני רק אגיד לחה"כ כהן, אני סיימתי את דבריי בקריאה לממשלת ישראל להרחיב את העוטף, לכלול את אופקים, נתיבות ואשקלון

דוד ביטן: אבל תכניסו גם את מרחבים לעניין הזה

ג'וש שוורץ: ואני חייב לציין שעשרה מיליון שקל שהענקנו לרשויות בתחילת המלחמה קיבלו גם מרחבים וגם אופקים, קיבלו גם נתיבות

ג'וש שוורץ:  ואני באופן אישי נסעתי ביום חמישי האחרון, ונפגשתי עם איציק דנינו ועם יחיאל זוהר

ג'וש שוורץ:  היה לי חשוב לשמוע אותם

ג'וש שוורץ:  ההלוואות שאנחנו מעניקים הם לכלל הדרום

ג'וש שוורץ:  אנחנו מנסים בכפוף למגבלות תקציביות

ג'וש שוורץ:  גם המענקים – אם נגייס יותר כסף, נוכל להרחיב אותם לכל הדרום

ג'וש שוורץ:  כרגע, זה מה שהצלחנו לגייס אנחנו חייבים לעצור איפה שהוא

ג'וש שוורץ:  אני איתך

אלמוג כהן: יקירי, פשוט אופקים, מועצה איזורית מרחבים ונתיבות נופלות בין הכיסאות מבחינת החלטות ממשלה, ולכן אתם ה-guardian angel שלנו

יסמין פרידמן: צריך לבוא עם זה לממשלה

פנינה תמנו: ג'וש, רק משפט אחד קטן על העשרה-מיליון

פנינה תמנו:  עשרה מיליון, בעיניי, וקודם אמרתי בצניעות, נראה לי שזה מעט מדי

פנינה תמנו:  ג'וש, אתם צריכים להכפיל את זה

דוד ביטן: חילקתם עד עכשיו 110 מיליון דולר

דוד ביטן:  יש לכם תוכנית לגבי 440 המיליון האחרים?     

הקליטה והתפוצות): זה יידון בוועדת העלייה והקליטה

דוד ביטן: אין לי בעיה עם זה

ג'וש שוורץ: קודם כול, צריך להפריד בין מה שגויס על-ידי הפדרציות היהודיות של צפון-אמריקה וקרן היסוד לבין מה שהסוכנות מבצעת, כי לא כל הכסף הולך לסוכנות היהודית

דוד ביטן: אני אשאל את דני על זה

דוד ביטן:  דני, יש לכם איזושהי תוכנית ליתר? בוא נשמע

דני ווזנר: בדרך-כלל פעם בשבוע, ולפעמים פעם בשבועיים ולפעמים פעם בשבועיים, יושב הוועד ומחליטים

דני ווזנר:  לפני שבוע זה היה 50 מיליון

דוד ביטן: מי זה הוועד? הוועד זה נציגי הפדרציות?     

דני ווזנר: - - - יושב-ראש זה מישהו שיושב בניו-יורק, עורך דין, וכמעט כל יום מחליטים על עוד כסף

דוד ביטן: אוקיי

דוד ביטן:  צגה, בבקשה

צגה מלקו: תודה

צגה מלקו:  קודם כול, אני מצטרפת לתודות לסוכנות היהודית, לפדרציה, לאורך השנים, מאז שאני מכירה, בכל צרה ובכל דבר הם מתייצבים

צגה מלקו:  תודה לכם

צגה מלקו:      אני רוצה לתת רעיון

צגה מלקו:  אולי יישמע כאילו למה המדינה – אני אומרת, כן, המדינה עושה, אבל הסוכנות היהודית והפדרציות זה בתוספת, והרעיון שלהם ובכסף שלהם יש להם סדר עדיפות במה לתמוך

צגה מלקו:  אבל במציאות הקיימת, מה שראיתי הפעם, יש בעיה של מקלטים ברוב המקומות

צגה מלקו:  רוב המקלטים לא מתוחזקים כמו שצריך

צגה מלקו:  ברוב הפניות שאני מקבלת, הבניינים הישנים, המקלט לא מתוחזק, יש רטיבות, ואנשים לא משתמשים במקלטים, אלא משתמשים בחדר מדרגות וראינו שבחדר מדרגות לא הכי בטוח

צגה מלקו:      אני חושבת שהסוכנות היהודית והפדרציות בעבר – אני זוכרת שב-2006, אחרי מלחמת לבנון השנייה, בצפון הארץ שיפצתם וסידרתם את המקלטים

צגה מלקו:  אם אפשר לקחת גם את זה כפרויקט, זה יכול לסייע, כי מה שאני רואה בעניין של מקלטים זה נופל בין הכיסאות, אין כתובת, וזה יכול להציל חיים

צגה מלקו:  זה מה שאני יכולה לבקש

דוד ביטן: תודה

דוד ביטן:  יסמין, את רוצה להגיד משהו?     

יסמין פרידמן: שני משפטים

יסמין פרידמן:  אני רואה פה את הסכומים שהצלחתם לגייס

יסמין פרידמן:  זה מעבר למדהים

יסמין פרידמן:  זה פשוט בלתי נתפס

יסמין פרידמן:  אז המילה תודה היא באמת קטנה

יסמין פרידמן:  אנחנו רוצים שתמשיכו להעביר את התודה הזאת הלאה לקהילות

יסמין פרידמן:      אני לא מרגישה שאני יכולה להעיר, אבל אני אנסה לעשות את זה

יסמין פרידמן:  בעיניי, כמה שיותר שיתופי פעולה עם עמותות שהוכיחו בתקופה הזאת שהם עובדים מהר, זריז, יודעים לנפות צרכים יותר מהר ממה שמשרדי הממשלה יכולים בגלל כל מיני ענייני ביורוקרטיה

יסמין פרידמן:  אז יותר שיתופי פעולה, ואם יש חלק מהתרומות שרוכשים בהם ציוד, אז אני בטוחה שחשבתם על זה, אבל בארץ, כדי שנעזור גם כלכלית פה, יש לזה משמעות גדולה מאוד לרכוש את הציוד פה

דוד ביטן: לקנות את זה בארץ במפעלים שמייצרים בארץ

דוד ביטן:  לא ייבוא

דוד ביטן:  טייב, רצית להגיד משהו?     

יוסף טייב: לא

דוד ביטן: אושי ממועצת מרחבים בזום ורוצה להגיד משהו

שי חג'ג': שלום לכם, שלום ליושבי-הראש, לחברי הכנסת, לג'וש, לארגונים והפדרציות

שי חג'ג':  קודם כול, תודה על מה שאתם עושים – אני מתחיל בזה

שי חג'ג':  הסכומים ששמעתי פה קודם הם באמת סכומים מדהימים וזה מראה על ערבות הדדית מדהימה שקורית גם בקהילות בעולם, אבל זה קורה, לשמחתנו גם בתוך הקהילות שלנו, ומדהים לראות איך הקהילות שלנו מחזיקות פה לא מעט גדודים, ומאכילים ומשקים אותם, ודואגים להם לכל מה שהם צריכים

שי חג'ג':  אז זו נקודת אור שאנחנו חווים במלחמה הזו

שי חג'ג':      אני רוצה להגיד משפט אחד שהוא חשוב – מה שהעוטף מקבל, עינינו לא צרה בהם, נהפוך הוא, הם צריכים לקבל וזה חשוב

שי חג'ג':  לצערי, במלחמה הזו, והתרענו על זה כבר מזמן, ששבעה ק"מ כבר לא רלוונטי

שי חג'ג':  הקסאם לא מבין שבעה ק"מ, והמחבלים היו פה על הצירים שלנו והרגו את התושבים שלנו שהלכו בשבילי הליכה בבוקר בהליכת בוקר

שי חג'ג':  היינו מהודעה מרה להודעה מרה, מבית-עלמין לבית-עלמין ומניחום לניחום

שי חג'ג':  הקהילות שלנו שבורות

שי חג'ג':      ולצערי, אופקים, נתיבות ומרחבים נופלות בין הכיסאות, כי המועצה שלי, שתבינו, היא שבעה ק"מ ו-100 מטר עד 25 ק"מ, וכל הקהילה שבורה

שי חג'ג':  אני מבקש, אם אפשר לתת התייחסות מיוחדת ספציפית לאותו גוש יישובים – אופקים, מרחבים ונתיבות, כדי שנפסיק ליפול בין הכיסאות

שי חג'ג':  מה גם שמבחינת שר הביטחון, הוא כבר הודיע שבמלחמה הזו אופקים, מרחבים ונתיבות הם חלק מהעוטף, כי הוא ידע בדיוק מה חווינו פה ומה עברנו

דוד ביטן: עוד נדבר על זה אחר-כך

שי חג'ג': אז בכל מקרה, תודה לכולכם על מה שאתם עושים

שי חג'ג':  נשמח לקבל תרומות

שי חג'ג':  קיבלנו 550,000 מהסוכנות, אבל כמו שאתם יודעים, זו טיפה בים בימים האלה, אבל גם על זה אנחנו אומרים תודה

שי חג'ג':  וככל שתוכלו לעזור, נשמח מאוד

שלום דנינו: שי, אנחנו גם רוצים להביע את צערנו על האחיינית של שי, חיילת אמיצה מאוד שנהרגה כתצפיתנית, הבת של פיני אחיו

פנינה תמנו: נרצחה

פנינה תמנו:  לא נהרגה

הקליטה והתפוצות): נרצחה

שי חג'ג': תודה

פנינה תמנו: אנחנו משתתפים בצערך, ושולחים לך חיבוק גדול

אלמוג כהן: תהיה חזק, שי

דוד ביטן: תודה, שי

פנינה תמנו: וואו, זה לא פשוט

פנינה תמנו:  ועוד הוא יושב ככה ודואג לתושבים

אלי כהן: כמי שמתעסק בעולמות האלה, היכולת להקים אופרציה כזאת בזמן הזה, זה באמת בלתי נתפס

אלי כהן:  אם דיברו על ביטולים, ואני יודע, פנינה, על מה את מדברת, זה יותר - - - ללא לדבר על הביטולים האלה כמה עשורים קדימה

אלי כהן:  בעיניי, זה אחד

אלי כהן:  שלי, 35 חברי הכנסת שעובדים יחד איתך בשיתוף פעולה ראשון מסוגו, אני מצטרף לכל מילה שלך שאומרת שצריך למסד את זה, כי אתם עשיתם פלאים בעבורנו ביכולת לשחרר מעצורים שהיו בתהליך הזה

אלי כהן:  אז תודה רבה לכם

אלי כהן:  זה לא טריוויאלי

אלי כהן:      לגבי מה שאמרה יסמין – בתוך הפעילויות המבורכות האלה שנעשות, חלק מהפעילויות נעשות בשליחה של ציוד מחו"ל לפה

אלי כהן:  זה מקסים ויפה, אבל אגב, מהקורונה, אחד הדברים הקשים שפגשו אותנו בפתחון לב בקורונה זה בעלי עסקים שהעסקים שלהם נסגרו והגיעו על הדרך לפתחון לב

אלי כהן:  חלק חשוב מאוד בלשמן את גלגלי המשק, זה לעשות 100% כמעט מהרכש וכל דבר שקונים דרך העסקים, והיה פה קודם רועי מהעסקים הקטנים

אלי כהן:  כמה שיותר עסקים קטנים זה סופר-חשוב, כי הם לא עומדים בפרץ, ואחרי זה באים אלינו

אלי כהן:      והדבר האחרון, צריך לייצר פה מנגנון שמשחרר את החסמים שמאפשרים לייצר את הסיוע הזה באופן שוטף

אלי כהן:  כולם מדברים על זה שאנחנו הולכים למלחמה ארוכה של חודשים או של שנים, אבל אנחנו לא מתנהלים בהיבט של האישורים והביורוקרטיה כאילו זה הולך לתהליך הזה

אלי כהן:  וצריך להיות תהליך כזה, מאוד חד וברור

אלי כהן:  תודה

דוד ביטן: עוד מישהו רוצה לדבר? בבקשה, עודד

הקליטה והתפוצות): קודם כול, תודה לך, דוד, על כינוס הישיבה המשותפת הזאת

הקליטה והתפוצות):  היא חשובה מאין כמוה ותיכף אני אסיים בחשיבות מול יהדות התפוצות

הקליטה והתפוצות):  אבל לפני זה, כמה דברים אופרטיביים

הקליטה והתפוצות):  אז אני חוזר על מה שאמרתי

הקליטה והתפוצות):  מבחינתי, זה צריך להיכנס בסיכום

הקליטה והתפוצות):      1

הקליטה והתפוצות):  הכסף של התורמים לא מחליף כסף של הממשלה

הקליטה והתפוצות):  זה צריך להיות משהו שאנחנו חייבים לעקוב אחריו

הקליטה והתפוצות):   גם הסוכנות צריכה לקחת בזה חלק ושזה לא יחליף כסף של הממשלה, בין אם זה בתי-מלון, בין אם זה חינוך, ובין אם זה נושאים אחרים

הקליטה והתפוצות):      2

הקליטה והתפוצות):  הסיוע שניתן לעסקים צריך להיות מוחרג מהסיוע שיינתן במסגרת תוכניות הסיוע של האוצר

הקליטה והתפוצות):  זה לא שהאוצר כזה נדיב

הקליטה והתפוצות):  אז מבחינתי, עסק שכבר מקבל סיוע והקהילה בתפוצות החליטה שהיא תורמת ועוזרת, ונותנת מענק לעסק, מוחרג מהסיוע ושלא יספרו אותו

הקליטה והתפוצות):  צריך לעקוב אחרי זה בחקיקה שתגיע לכאן

דוד ביטן: לא, אבל זה לא כולל הלוואות

הקליטה והתפוצות): לא כולל הלוואות

דוד ביטן: הלוואות זה הלוואות

שלום דנינו: עודד, מבחינת ניהול הספרים, מה שהסוכנות נותנת זה קבלה של תרומה, זה לא נחשב הכנסה שזה חשבונית

שלום דנינו:  אז זה לא בא על חשבון

שלום דנינו:  ועכשיו אני מוכרח להגיד לך עוד משהו

שלום דנינו:  בשביל לא לעצור את היוזמה הזאת, ומתוך היכרות עם אותם עסקים שהם הולכים לתמוך בהם, אני מברך אותם ואומר להם, תעשו את זה כמה שיותר מהר

הקליטה והתפוצות): להיפך

הקליטה והתפוצות):  אני לא עוצר

הקליטה והתפוצות):  אני אומר הפוך

הקליטה והתפוצות):  אני אומר, תנו את זה לעסקים, ולמדינה – תיזהרי לך מלקחת את הכסף חזרה כשאת אמורה לתת את מה שאת נותנת כי המדינה תיתן מאוחר יותר

דוד ביטן: זה ברור

דוד ביטן:  על זה אין ויכוח

דוד ביטן:  אין בינינו ויכוח על העניין הזה

הקליטה והתפוצות): אנחנו מכירים את משרדי הממשלה במובן הזה

הקליטה והתפוצות):      דבר שלישי, ואני אומר את זה גם לקהילות – תעבדו יותר מול הרשויות המקומיות

הקליטה והתפוצות):  הן הרבה יותר זריזות, הן הרבה יותר יעילות, הן נמצאות בשטח, והראשונות שצריכות לקבל

הקליטה והתפוצות):  אני מברך על המענק שניתן לרשויות המקומיות במובן הזה, כי הרבה פעמים ראשי הרשויות לקחו על עצמם מעל ומעבר כדי לתת שירות לתושבים, ופה צריך להגיד לכם תודה

הקליטה והתפוצות):      דבר אחרון, בהיבט של הערבות ההדדית ושל כל ישראל חברים – ציינּו לפני ארבעה ימים את יום פטירת רחל אימנו, ובנבואה של ירמיהו, כולם מכירים את המשפט: מנעי קולך מבכי ועינייך מדמעה כי יש שכר לפעולתך, ושבו מארץ אויב – אז שואלים מהי אותה פעולה של רחל אימנו שיש לה שכר כזה, שהיא זאת שזוכה לראות את שיבת ציון "ושבו מארץ אויב"

הקליטה והתפוצות):  הפעולה היא שכשרחל ויעקב היו צריכים להתחתן, והם ידעו שלבן יעשה להם תרגיל עם לאה, הם עשו סימנים ביניהם כדי שהוא ידע שאם מחליפים אותה ושמים לו את לאה מתחת לחופה, הוא ידע שזאת לא היא והוא לא יתחתן איתה

דוד ביטן: תגיד לי, איווט יודע שאתה נהיית דתי?     

הקליטה והתפוצות): וכך אומר המדרש: ורחל בסוף גילתה את הסימנים האלה ללאה, כדי שלא להלבין את פניה ונהגה בה באחות, והכניסה את צרתה לביתה, ועל הדבר הזה השכר הוא: ושבו מארץ אויב

הקליטה והתפוצות):  אנחנו אחים, יהדות התפוצות, היהדות כאן, וכך צריך לנהוג, וכשננהג ככה יהיה שכר לפעולתנו

הקליטה והתפוצות):  תודה רבה

סימון דוידסון: זה מה שלומדים בישיבות סיעה בישראל ביתנו?     

הקליטה והתפוצות): כן

פנינה תמנו: לא ידעתי שעודד עוד יגרום לי לדמוע

פנינה תמנו: אמרתי, איווט לא יודע שהוא נהיה דתי

סימון דוידסון: שכחת? גם במרוקו הוא נתן לנו דבר תורה

דוד ביטן: אני רוצה כמה דברים לסיכום

דוד ביטן:  קודם כול, עידית, שיצא מכתב שמודה לקהילות, לסוכנות, לפדרציות ולכולם על מה שהם עושים

דוד ביטן:  זה מוכיח גם שכל מה שאמרו על הפדרציות ועל התמיכה של יהדות התפוצות בישראל שנחלשה, הוכחו כלא נכונים וכל הדיבורים בעניין הזה היו לא נכונים בכלל ולא מדויקים

דוד ביטן:  גם כל היהודים בחו"ל יודעים שמדינת ישראל היא העוגן, וצריך שהמדינה תהיה, זה לטובתם, זה מחזק אותם, בכל מקום שהם נמצאים

דוד ביטן:      אנחנו מעבירים לוועדת העלייה והקליטה את הפיקוח על העניין הזה, שלא יהיה כפל מענקים

דוד ביטן:  תפקחו על העניין הזה

דוד ביטן:  אנחנו נקיים ישיבה בעוד חודש, לראות איך הדברים מתקדמים

דוד ביטן:      אני מבקש, אם אפשר, מהפדרציות – אלה החלטות שלכם, אנחנו לא נגיד לכם מה לעשות, זה כסף שלכם, אבל תהיו בקשר איתנו, תתייעצו איתנו, כי אנחנו בקשר עם הציבור והציבור פונה אלינו כל הזמן

דוד ביטן:  אתה שומע גם את הקבוצה שהקימו 100 חברי כנסת שמסייעים ועוזרים

דוד ביטן:  תשקלו לאיזה עמותות אתם הולכים לעזור, כי אתה אומר שאתה עושה את זה גם דרך עמותות, ואתה שומע על עמותות שעושות את זה יומיומי

דוד ביטן:      אני רוצה לבקש את הרחבת העוטף, לא רק שבעה ק"מ, אלא באופן כללי להכניס גם את אופקים, גם את נתיבות, גם את מרחבים, שהם לא מוכרים היום במסגרת הזאת

דוד ביטן:  אשקלון הוכרה לצורך המלחמה, נדמה לי, למשך שנה

דוד ביטן:  ועדת הכספים החליטה

קריאה: ואת היישובים בקו העימות בצפון

דוד ביטן: אני רוצה לקרוא לממשלה לתת מצ'ינג

דוד ביטן:  המצ'ינג הוא בעייתי כי הרי הממשלה צריכה לתת הרבה מאוד כסף, אז מה זה המצ'ינג? הם תמיד יכולים להגיד, הינה, נתנו פה עוד 100 מיליון ופה עוד 200 מיליון

דוד ביטן:  המצ'ינג צריך להיות בתיאום עם הסוכנות במובן הזה שהם צריכים לשבת עם הממשלה על איזה מצ'ינג מולם, כמו שהם עושים את זה היום בתוכניות שיש מול הסוכנות, של נערים ונערות שמגיעים למדינת ישראל כל הזמן

דוד ביטן:  אי אפשר מצ'ינג על הכול, אבל צריך להיות מצ'ינג

דוד ביטן:      כמו בשיקום שכונות, הרעיון שקהילות עשירות ילוו את הקהילות בישראל לאורך זמן בשיקום שלהן זה רעיון מצוין

דוד ביטן:  זה כאילו לקחו את שיקום שכונות ונתנו אותו לנושא העוטף, וזה דבר חשוב וגדול מאוד

דוד ביטן:  אני לא יודע מי הגה את הרעיון הזה, אבל זה רעיון מצוין ואנחנו צריכים לחזק את הרעיון הזה

דוד ביטן:      אני רוצה, אם אפשר, להקים צוות מטעמנו שיטפל בזה בחודש הזה מול הסוכנות ומול הפדרציות – פורר, ביטן, כיושבי-ראש הוועדות, דנינו, מירון, פנינה, טייב וקטי שטרית, כי אני רואה שאתם הכי פעילים בקבוצות

דוד ביטן:  נכון? זה מקובל על כולם?     

פנינה תמנו: לא יודעת

פנינה תמנו:  קטי שומרת עכשיו על שתיקה

פנינה תמנו:  איפה היא?     

דוד ביטן: קטי, לכי תדעי איפה היא צועקת

דוד ביטן:  כמוך היא

דוד ביטן:  אתן אותו קול, דרך אגב

קריאה: היא לא שומרת על שתיקה בכלל

פנינה תמנו: אני אחסל איתך חשבון, דוד

פנינה תמנו:  אני הבנתי שהיום התלבשת עליי

פנינה תמנו:  אני רק מבקשת, אדוני היו"ר, יש החלטה ספציפית לגבי עיר ספציפית שחייבת להיכנס להחלטה הסופית שלך, וזו אילת

דוד ביטן: אמרתי שלדעתי אתם צריכים לסייע לאילת כאילו היא בעוטף

פנינה תמנו: חד-משמעית

פנינה תמנו:  ויותר

פנינה תמנו:  היא קלטה 60,000

הקליטה והתפוצות): אילת היום נותנת שירות לעוד עיר

שלום דנינו: פנינה, אני שומע שזה קורה גם ברמת-השרון שהם קלטו - - -     

פנינה תמנו: לא, לא

פנינה תמנו:  אילת הכפילה את התושבים שלה

פנינה תמנו:  זה סרט אחר

דוד ביטן: פנינה, את צודקת

דוד ביטן:  לא אמרתי את זה בסיכום

פנינה תמנו: שלום אומר שרמת-השרון - - -     

שלום דנינו: לא, לא

שלום דנינו:  אני אומר שהכול במידה

שלום דנינו:  אני מבין שיש עוד מקומות

פנינה תמנו: שלום, אף אחד לא קלט והכפיל את מספר התושבים שלו

פנינה תמנו:  גם אילת מאותגרת ביטחונית, לא נרחיב, אבל היא חייבת עכשיו עזרה עם כל המשאבים

שלום דנינו: אני מדבר איתם ואני מודע לזה, ואני מסכים

שלום דנינו:  אני אומר באותו - - -     

פנינה תמנו: מיותר, מיותר להוסיף

פנינה תמנו:  לפעמים לא צריך להוסיף, אדוני היקר

שלום דנינו: סליחה, פנינה, שהוספתי

שלום דנינו: כי הם באמת 60,000

דוד ביטן: שלום, אתה הולך להתווכח? לא תגמור את הוויכוח

דוד ביטן:  פנינה, הכול בסדר? את רוצה לסכם? שתהיי בריאה, תאמיני לי

פנינה תמנו: כן, אני רוצה לסכם ולומר, עם ישראל חי, תרימו את הראש, ובעזרת השם אנחנו ננצח ביחד

דוד ביטן: עידית, רשמת את הכול? תודה רבה

דוד ביטן:  הישיבה הסתיימה